
ČASŤ I.

VŠEOBECNÉ USTANOVENIA

Riaditeľka materskej školy v súlade s § 153 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon”) v zriaďovateľskej pôsobnosti Mesta Banská Bystrica, Československej armády 26, Banská Bystrica, s prihliadnutím na špecifické podmienky materskej školy vydáva školský poriadok po prerokovaní s radou školy a v pedagogickej rade.
Školský poriadok je záväzný pre deti, zákonných zástupcov detí, zástupcov zariadení, zamestnancov materskej školy a ďalšie fyzické osoby, ktoré sa s vedomím riaditeľky nachádzajú v priestoroch materskej školy.
Školský poriadok upravuje podrobnosti o:
· výkone práv a povinností detí a ich zákonných zástupcov alebo zástupcov zariadení v materskej škole, pravidlách vzájomných vzťahov a vzťahov s pedagogickými zamestnancami a ďalšími zamestnancami materskej školy,
· prevádzke a vnútornom režime materskej školy,
· podmienkach na zaistenie bezpečnosti a ochrany zdravia detí a ich ochrany pred prejavmi rizikového správania, diskrimináciou alebo násilím,
· podmienkach nakladania s majetkom, ktorý materská škola spravuje.
Školský poriadok materskej školy je spracovaný v súlade najmä s týmito právnymi predpismi a dokumentmi:
· zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov,
· zákon č. 321/2025 Z. z. o školskej správe a o zmene a doplnení niektorých zákonov (ďalej len „zákon č. 321/2025 Z. z.”), ktorý nahradil zákon č. 596/2003 Z. z. o štátnej správe v školstve a školskej samospráve,
· zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov,
· zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov,
· zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov,
· zákon č. 71/1967 Zb. o správnom konaní (správny poriadok) v znení neskorších predpisov,
· zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou (antidiskriminačný zákon) v znení neskorších predpisov,
· zákon č. 18/2018 Z. z. o ochrane osobných údajov v znení neskorších predpisov a Nariadenie Európskeho parlamentu a Rady (EÚ) 2016/679 (GDPR),
· zákon č. 9/2010 Z. z. o sťažnostiach v znení neskorších predpisov,
· vyhláška Ministerstva školstva, vedy, výskumu a športu SR č. 541/2021 Z. z. o materskej škole v znení vyhlášky č. 341/2023 Z. z. (ďalej len „vyhláška o materskej škole”),
· vyhláška Ministerstva zdravotníctva SR č. 75/2023 Z. z. o podrobnostiach o požiadavkách na zariadenia pre deti a mládež,
· vyhláška č. 330/2009 Z. z. o zariadení školského stravovania,
· Štandardy dodržiavania zákazu segregácie vo výchove a vzdelávaní vydané Ministerstvom školstva, výskumu, vývoja a mládeže SR (§ 145 ods. 1 školského zákona),
· Štátny vzdelávací program pre predprimárne vzdelávanie v materských školách,
· Vypracovanie školského poriadku v materskej škole: číslo 2025/21404-C3700/2025-81044, Bratislava 2025
· príslušné všeobecne záväzné nariadenia zriaďovateľa – Mesta Banská Bystrica (ďalej len „VZN”).
Školský poriadok je súhrn noriem spolužitia kolektívu pedagogických a ostatných zamestnancov, detí a rodičov. Uplatňovanie dohodnutých pravidiel prispieva k napĺňaniu poslania školy, správnemu využívaniu pracovného času, k efektívnemu rozdeleniu úloh a pomáha predchádzať školským a pracovným úrazom. Dôsledné plnenie týchto zásad v praktickom živote utvára dobré predpoklady na pokojnú prácu, príjemné prostredie a pohodu v našej škole.
Školský poriadok je zverejnený na verejne prístupnom mieste v každej šatni materskej školy a na webovom sídle materskej školy. Riaditeľka materskej školy zabezpečí preukázateľným spôsobom oboznámenie detí, zákonných zástupcov, zástupcov zariadení a členov kolektívnych orgánov školy so školským poriadkom.


ČASŤ II.
Článok 1
CHARAKTERISTIKA, PREVÁDZKA A VNÚTORNÝ REŽIM MATERSKEJ ŠKOLY

1.1 Charakteristika materskej školy  
Materská škola Odbojárov je rodinného typu, situovaná v tichom prostredí v okrajovej časti Rudlová, na ulici Odbojárov 9, Banská Bystrica. Školské zariadenie je v zriaďovateľskej pôsobnosti Mesta Banská Bystrica a sprevádzkovaná bola v roku 1975. Areál MŠ tvorí prízemná budova obklopená zeleňou, priestranný dvor, pieskoviská a nová detská preliezka pre dostatok pohybovej aktivity. Interiér tvorí jedna herňa s príslušenstvom (šatňa, umyváreň) a spálňa. Triedu heterogénnu v tomto období tvorí skupina detí vo veku od 2,5 roka do veku 6- rokov, s kapacitou možnej naplnenosti 24 detí.
V školskom roku 2026/2027 bude v prevádzke  jedna trieda s kapacitou 21 detí.
[bookmark: _heading=h.n1h3qxr3a1ku]V budove sa nachádza aj samostatná jedáleň, v ktorej si deti majú možnosť rozvíjať základy správneho stolovania a zdravej životosprávy. O celkový chod materskej školy sa stará päť zamestnancov: dvaja kvalifikovaní pedagogickí zamestnanci a dvaja nepedagogickí zamestnanci. Materská škola pripravuje deti vo veku od 3 do 6 rokov a deti s pokračovaním v plnení povinného predprimárneho vzdelávania, formou celodennej výchovy-vzdelávania, s možnosťou poldennej aj dištančnej výchovy a vzdelávania, spojenej so zábavou a oddychom. Výchova a vzdelávanie v materskej škole sa realizuje podľa Školského vzdelávacieho programu ,,Cesta za poznaním“, ktorého učebné osnovy sú vypracované v podobe obsahových celkov, ktoré obsahujú výkonové štandardy v rozsahu vzdelávacích štandardov štátneho vzdelávacieho programu s prihliadnutím na vlastné osobitosti obsahu výchovy a vzdelávania, charakter výchovno-vzdelávacej činnosti a osobitosti učenia a učenia sa detí predškolského veku. Učiteľky majú možnosť prispôsobovať výchovno-vzdelávaciu činnosť konkrétnym deťom s ich vzdelávacími potrebami. 
1.2 Prevádzka materskej školy 
Prevádzka MŠ je po schválení zriaďovateľom v pracovných dňoch od 6:30 h. do 16:30 h. 
Prevádzku MŠ možno aj obmedziť alebo prerušiť. 
V čase letných prázdnin je prevádzka MŠ prerušená najmenej na tri týždne z hygienických dôvodov – vykonáva sa upratovanie a dezinfekcia priestorov, hračiek, zamestnanci si čerpajú dovolenku podľa plánu dovoleniek, čerpajú náhradné voľno. 
Prerušenie alebo obmedzenie prevádzky oznámi riaditeľ školy (po dohode so zriaďovateľom) písomne – spravidla dva mesiace vopred rodičom. V čase prerušenia prevádzky môžu deti navštevovať náhradnú materskú školu, harmonogram určuje zriaďovateľ po dohode s riaditeľmi. Do vybranej materskej školy sa deti sústreďujú s informovaným súhlasom zákonných zástupcov dieťaťa. 
Počas ostatných školských prázdnin, pri zníženom počte detí (v počte menej ako 10) sa môže prevádzka materskej školy prerušiť nakoľko ide o jednotriednu materskú školu. 
Dočasne prerušená prevádzka môže byť aj zo závažných dôvod, ktoré ohrozujú zdravie zverených detí alebo môžu spôsobiť závažné školy na majetku. 
O prípadnom prerušení, alebo obmedzení prevádzky informuje riaditeľka písomným oznamom, ktorý je vyvesený na vstupe príslušnej triedy, ktorej sa zmena týka. V prípade celoškolského obmedzenia, alebo prerušenia prevádzky je oznam prístupný na webe. Na ozname býva uvedený dôvod prerušenia, alebo obmedzenia prevádzky, termín, trieda, ktorej sa obmedzenie týka ako aj spôsob náhradnej organizácie. 
Podľa § 150 ods. 5 zákona 245/2008 Z.z. v období školského vyučovania môže riaditeľka školy poskytnúť deťom zo závažných dôvodov, najmä organizačných a prevádzkových, najviac päť dní voľna, pričom o prerušení prevádzky materskej školy, ako aj o trvaní tohto prerušenia, preukázateľne informuje zriaďovateľa i zákonných zástupcov. 
V čase mimoriadnej situácie, núdzového stavu alebo výnimočného stavu môže riaditeľka školy poskytnúť deťom viac ako päť dní voľna, počet dní určí ministerstvo školstva. 
Žiadny právny predpis neustanovuje riaditeľovi materskej školy ani zriaďovateľovi povinnosť poskytnúť zákonným zástupcom „náhradnú materskú školu“ jedného zriaďovateľa na celý čas prerušenia prevádzky materskej školy, ktorú dieťa inak navštevuje.
1.3 Vnútorná organizácia materskej školy
Škola zverejňuje všetky dôležité informácie na webovej stránke mš.odbojarov@banskabystrica.sk
Informácie zverejnené na týchto komunikačných kanáloch a zákonní zástupcovia sú oboznámení s oficiálnymi informáciami školy.
Škola disponuje ďalšími možnosťami komunikácie: 
E-mailový kontakt: eva.babikova@banskabystrica.sk
Riaditeľka školy: Mgr. Eva Babíková Ľuptáková: Na požiadanie zákonných zástupcov dieťaťa vopred dohodnutý termín a čas - telefonický kontakt : 048/4116912
Riaditeľka školskej jedálne: Soňa Vojtková
E-mailový kontakt: sona.vojtkova@banskabystrica.sk
Na požiadanie zákonných zástupcov dieťaťa vopred dohodnutý termín a čas - telefonický kontakt : 048/4116912
Konzultačné hodiny s triednou učiteľkou:
Vopred dohodnutý termín a čas na žiadosť zákonného zástupcu dieťaťa, alebo učiteľky.

1.3.1 Formy výchovy a vzdelávania 
Hry a činnosti podľa výberu detí sú spontánne alebo učiteľkou navodzované hry. Ich súčasťou je  dopoludnia  aj  ranný  filter  prípadne  aj  ranný  kruh. Hry  a činnosti  podľa  výberu  detí sú  zaraďované ako samostatná organizačná jednotka počas prichádzania detí do materskej 
školy a odchádzania popoludní. Súbežne s nimi sa môžu uskutočňovať aj vzdelávacie aktivity. 
Pri navodzovaní obsahu hier a činností podľa výberu detí sa kladie dôraz na uplatňovanie ich 
individuálnych záujmov a potrieb. 
Zdravotné cvičenie sa realizuje každý deň v určitom čase zásadne pred jedlom (spravidla pred 
desiatou) s podmienkou dodržiavania hygienických zásad (vo vyvetranej miestnosti, prípadne 
vonku). Patrí k vopred plánovaným činnostiam. Môže sa zaradiť aj viackrát v priebehu dňa 
a môže sa realizovať tak v interiéri (herňa, telocvičňa), ako aj v exteriéri materskej školy 
(školský dvor, terasa, ihrisko a. i.).  
Vzdelávacie  aktivity  sú  aktivitami  vzťahujúcimi  sa  na  sprostredkovanie  plánovaných 
vzdelávacích obsahov jednotlivých vzdelávacích oblastí. V rámci vzdelávacích aktivít sa vytvára nosný priestor na postupné dosahovanie výkonových štandardov. Vzdelávacie aktivity sa zaraďujú ako samostatná organizačná jednotka alebo môžu byť súčasťou všetkých ostatných 
denných činností. Sú realizované ako individuálne, skupinové alebo frontálne aktivity detí. 
Časové trvanie vzdelávacej aktivity musí rešpektovať schopnosti a potreby detí, ich vývinové 
osobitosti a zákonitosti psychohygieny.  
Pobyt vonku plní okrem pedagogickej a rekreačnej aj významnú zdravotnú funkciu. Súčasťou 
pobytu vonku sú najmä spontánne pohybové aktivity, voľné hry podľa výberu detí a vychádzka 
mimo areálu materskej školy. V rámci pobytu vonku môžu byť zaradené aj vzdelávacie aktivity 
a zdravotné cvičenie tak, aby bol ponechaný dostatok času na spontánne hry a pohybové 
aktivity detí. Realizuje sa každodenne, skrátiť, či úplne vynechať sa môže len z dôvodu 
mimoriadne nepriaznivých meteorologických podmienok. Ak sa pobyt vonku skráti alebo 
nerealizuje, je potrebné zabezpečiť podmienky na pohybovú aktivitu detí v triede. 
Činnosti zabezpečujúce životosprávu 
Stravovanie detí sa zabezpečuje v pevne stanovenom čase, pričom sa odporúča dodržať 
trojhodinový interval medzi podávanými jedlami (desiata, obed, olovrant). Čas podávania 
jedla sa stanovuje podľa podmienok prevádzky materskej školy. Odpočinok sa zaraďuje 
po obede, pričom jeho trvanie závisí od potrieb detí. Ležadlá musia byť zdravotne nezávadné. 
Minimálne trvanie odpočinku je 30 minút. Odpočinok v jednotriednej materskej škole, ako aj 
vo vekovo heterogénnych triedach, sa diferencuje podľa potrieb detí. Nesmie sa narúšať 
realizáciou krúžkovej činnosti. 
Všetky formy denných činností detí usmerňujú kvalifikované učiteľky pre predprimárne 
vzdelávanie.  
Organizácia výchovno-vzdelávacej činnosti v materskej škole je charakteristická flexibilitou 
striedania spontánnych a riadených činností. Formy denných činností sa realizujú súbežne 
alebo  ako  samostatné  organizačné  jednotky.  Usporiadanie  denných  činností  spracúva 
materská škola vo forme denného poriadku, ktorý: 
•  zabezpečuje vyvážené striedanie spontánnych hier a riadených činností,  
•  vytvára dostatočný priestor pre individuálne potreby a záujmy detí,   
•  zabezpečuje dodržiavanie zásad zdravej životosprávy (pravidelné stravovanie, dostatočný 
pobyt na čerstvom vzduchu, dostatočná pohybová aktivita a odpočinok). 
V triedach s poldennou výchovou a vzdelávaním sa denný poriadok upravuje vzhľadom na čas ich prevádzky.“
Výchovno-vzdelávacia činnosť v materskej škole pozostáva z ustálených organizačných foriem. V týchto formách sa vzhľadom na optimálny biorytmus a zdravú životosprávu dieťaťa predškolského veku uspokojujú rozmanité potreby a záujmy. 
Usporiadanie foriem výchovy a vzdelávanie je rozpracovaný do denných činností vo forme denného poriadku, ktorý:  
•  zabezpečuje vyvážené striedanie spontánnych hier a riadených činností,  
•  vytvára dostatočný priestor pre individuálne potreby a záujmy detí,  
•  zabezpečuje  dodržiavanie  zásad  zdravej  životosprávy  (pravidelné  stravovanie, 
dostatočný pobyt na čerstvom vzduchu, dostatočná pohybová aktivita a odpočinok)“   
•  „umožňuje poskytovanie podporných opatrení vo výchove a vzdelávaní podľa zákona: 6:30 zahájenie prevádzky, schádzanie detí, hry a hrové činnosti, zdravotné cvičenie, hry skupinové, individuálne, spoločné, ranný kruh 
8:45 – 12:00 činnosti zabezpečujúce životosprávu (hygiena, desiata, obed-osobná hygiena stravovanie), individuálne, skupinové alebo frontálne činnosti, vzdelávacie aktivity: výtvarné, hudobné, hudobno-pohybové, zdravotné cvičenie, grafomotorické, dramatické, didaktické, atď...aktivity realizované formou hry, príprava na pobyt vonku, pobyt vonku vychádzka so získaním poznatkov o okolí, prírode, doprave, pobyt vonku, hry v záhrade (pohybové, so spevom, využitie záhradného náradia, pieskovísk, hry s hračkami, voľné hry) 
12:00 – 12:30 činnosti zabezpečujúce životosprávu- hygiena, príprava na obed, obed, 
12:30 – 14:30 príprava na odpočinok – literárne, hudobné chvíľky, odpočinok (v starších vekových skupinách postupné skracovanie odpočinku, na ležadle minimálne 30 min., individuálne riešenie úloh výchovno-vzdelávacej činnosti 
14:30 – 14:50 činnosti zabezpečujúce životosprávu-olovrant, (osobná hygiena, olovrant) 
15:00 – 16:30 hry a hrové činnosti – výchovno-vzdelávacie činnosti, záujmové krúžky, pobyt vonku, ukončenie prevádzky. 
Tento univerzálny denný poriadok je mierne upravený v každej vekovej skupine, je pružný a umožňuje reagovať na potreby a záujmy detí.
1.3.2 Preberanie detí
Za bezpečnosť a ochranu zdravia dieťaťa zodpovedajú pedagogickí zamestnanci materskej školy od prevzatia dieťaťa až po jeho odovzdanie zákonnému zástupcovi alebo ním splnomocnenej osobe. Za bezpečnosť a ochranu zdravia dieťaťa v materskej škole zodpovedá aj lektor zabezpečujúci krúžkovú činnosť od prevzatia dieťaťa až po jeho odovzdanie. Učiteľka materskej školy odovzdáva dieťa len inému učiteľovi materskej školy, inej fyzickej osobe zabezpečujúcej krúžkovú činnosť, zákonnému zástupcovi alebo ním splnomocnenej osobe. Osoba po prevzatí v plnom rozsahu za dieťa zodpovedá.
Zákonní zástupcovia  vstupujú do spoločných priestorov materskej školy, do šatní, kde sa deti prezlečú. Zákonní zástupcovia sú povinní priamo odovzdať dieťa pani učiteľke do triedy a učiteľka za dieťa zodpovedá od jeho prevzatia, až po odovzdanie zákonnému zástupcovi, alebo inej splnomocnenej osobe. Preberanie detí medzi učiteľkami sa uskutočňuje písomnou formou – podpisom odovzdávajúcej a preberajúcej učiteľky v rannom filtri.
Učiteľka materskej školy môže odmietnuť prebrať dieťa, ak zistí, že nie je zdravotne spôsobilé na pobyt v materskej škole. V prípade, keď sa u dieťaťa počas dňa prejavia príznaky ochorenia, informuje o tejto skutočnosti zákonného zástupcu a zabezpečí jeho izoláciu od ostatných detí a dozor ním povereným zamestnancom materskej školy, ktorý odovzdá dieťa zákonnému zástupcovi alebo ním splnomocnenej osobe. Deti od zákonných zástupcov nesmú preberať a ani im odovzdávať ani pani upratovačka, ani pani kuchárka a ani iné nepoverené a splnomocnené osoby.
Zákonný zástupca privádza  dieťa  do  MŠ  v ranných hodinách spravidla od 6:30hod. hod. do  8:00 hod., potom sa MŠ uzamyká z bezpečnostných dôvodov a prevezme  ho spravidla v  čase od   15:00 hod. – 16:30 hod.
V prípade, že MŠ kontaktuje počas dňa zákonného zástupcu, že je nutné z dôvodu náhleho ochorenia dieťaťa vyzdvihnúť dieťa z MŠ môže dieťa vyzdvihnúť splnomocnená osoba. Tlačivá ,,Splnomocnenie na prebratie dieťaťa z materskej školy“ sú k dispozícii v triedach. Každú zmenu je zákonný zástupca povinný bezodkladne zapísať do splnomocnenia s dátumom zmeny a svojim podpisom. Triedne učiteľky evidujú plnomocenstvá v triedach. Učiteľka bez písomného plnomocenstva nesmie vydať dieťa cudzej osobe. V prípade, že zákonní zástupcovia majú súdnym rozhodnutím, prípadne predbežným opatrením obmedzené preberanie detí, je potrebné o tom písomne (fotokópiou úradného rozhodnutia) informovať riaditeľku materskej školy. O takýchto obmedzeniach sú riaditeľkou materskej školy informované všetky učiteľky. V prípade, ak má materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele, informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately. 
Nevyzdvihnutie dieťaťa z materskej školy 
V prípade, ak zákonný zástupca, alebo iná splnomocnením poverená osoba nevyzdvihne dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú splnomocnenie na prevzatie dieťaťa (odporúča sa zákonným zástupcom poskytnúť škole kontakty na viac osôb, ktoré by mohli v prípade tejto situácie prevziať dieťaťa), ak ani žiadna zo splnomocnených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov. Službu konajúca učiteľka nesmie odviesť dieťa k sebe domov, ani ho odovzdať inej osobe ako je zákonný zástupca alebo ním písomne splnomocnená osoba. 

1.3.3 Organizácia v šatni
Zákonný zástupca vstupuje len do priestorov šatní. Do ostatných priestorov nie je povolené iným osobám vstupovať. V nevyhnutným prípadoch je to možné len v sprievode zamestnanca materskej školy a so súhlasom riaditeľky .V prípade nepriaznivého počasia sa pred vstupom do budovy používajú návleky na obuv. Pri prezliekaní a odkladaní vecí vedie zákonný zástupca dieťa k samostatnosti a poriadkumilovnosti. Pri vstupe do šatni je zákonný zástupca povinný použiť návleky v závislosti od počasia.
Za poriadok v skrinkách a vlastné hračky zodpovedá zákonný zástupca, tiež za stále pripravené náhradné oblečenie v prípade znečistenia. 
Za estetickú úpravu šatne a informačný systém zodpovedá triedna učiteľka. Za dodržiavanie hygienických požiadaviek zodpovedá poverený prevádzkový zamestnanec. 

1.3.4 Organizácia v umyvárni 
Učiteľka zodpovedá za bezpečnosť detí, vedie ich k samostatnosti pri osvojovaní hygienických návykov. V prípade vysokého počtu detí ich rozdelí na dve, alebo viac skupín a do umyvárni vstupujú po skupinách. 
Deti každý pondelok nosia čistý malý uterák, ktorý má uško na zavesenie. Každé dieťa má uterák na vlastnom háčiku, uteráky sú oddelené väčšími rozostupmi. V prípade zlej epidemiologickej situácie v zmysle nariadení zodpovedných inštitúcii môže prísť k zakázaniu používania látkových uterákov, ktoré sa nahrádzajú papierovými utierkami. O takomto nariadení sú rodičia bezodkladne informovaní. 
Zákonný zástupca zabezpečí pre svoje dieťa hrebeň na vlasy, u dievčat aj náhradné gumičky a sponky do vlasov, ktoré odovzdá v triede v kozmetickej taštičke s menom dieťaťa.
Za dodržiavanie hygienických noriem, čistotu a dezinfekciu v daných priestoroch zodpovedá poverený prevádzkový zamestnanec. 
Pokiaľ je v umyvárni vlhká podlaha, učiteľka nepúšťa deti do jej priestorov a v takom prípade akútnu potrebu dieťaťa vybaví vo vedľajšej umyvárni. Triedna učiteľka zodpovedá za estetickú úpravu triedy a priestorov umyvární spolu s pani upratovačkou.

1.3.5 Organizácia počas odpočinku 
Každé dieťa má pridelené svoje lôžko a posteľnú bielizeň. Posteľnú bielizeň (plachta, návliečka na paplón) prevliekajú prevádzkoví pracovníci raz mesačne, prípadne podľa potreby (deti majú zabezpečenú posteľnú bielizeň materskou školou, zákonný zástupca dostáva 1x mesačne domov na pranie obliečky a 1x za polrok aj vankúš a prikrývku, podľa potreby sa vydá aj častejšie). Zákonný zástupca v piatok berie domov pyžamo dieťaťa a v pondelok prinesie čisté.  Pre deti, ktoré majú problém s občasným pomočovaním, je povinný zákonný zástupca zabezpečiť ochranu matraca. Učiteľka deti motivuje k sebaobsluhe pri prezliekaní a odkladaní zvrškov. Deti sa pred odpočinkom vyzlečú v triede, veci si uložia na svoju stoličku, pyžamo majú uložené vo svojej postieľke, kde si ho oblečú a po odpočinku vyzlečú. Pani upratovačka zabezpečí úpravu postieľok a poskladanie pyžama, k čomu sú postupne vedené aj staršie deti. Pani upratovačka pomáha po oddychu detí s obliekaním a učesaním detí. U detí 3-4 ročných pomáhajú počas celého školského roka, u detí 4-5 ročných minimálne v 1. polroku a ďalej podľa potreby a dohody s pani učiteľkami.                                                                                                                                                                                                                                                                                                                   Pravidelné vetranie spálne zabezpečí upratovačka v čase, keď sú deti na pobyte vonku, počas oddychu detí si vetranie reguluje učiteľka tak, aby nebolo ohrozené zdravie detí. K potrebe dieťaťa ísť počas odpočinku na WC pristupuje individuálne. Od odpočívajúcich detí neodchádza, venuje sa štúdiu odbornej literatúry, príprave pomôcok, písaniu triednej dokumentácie. Vzhľadom na psychohygienu dieťaťa je odpočinok povinný pre všetky deti. Jeho čiastočné skracovanie je možné pre deti PPV. Usporiadanie miestností nedovoľuje aby deti, ktoré nespia opustili spálňu, pretože by učiteľka nebola schopná zabezpečiť dozor v dvoch miestnostiach, čím by nebola zabezpečená starostlivosť o bezpečnosť a zdravie detí. Za estetickú úpravu spálne zodpovedá triedna učiteľka, za hygienickú čistotu a ustlanie lôžok a pyžám zodpovedá poverený prevádzkový pracovník (upratovačka). 


1.3.6 Organizácia počas pobytu vonku 
Pred pobytom vonku všetky deti absolvujú hygienické potreby. Počas pobyte vonku za bezpečnosť detí a primerané oblečenie zodpovedá učiteľka. Učiteľka deti pri odchode z materskej školy na dvor prepočíta, rovnako ako aj pri odchode z dvora a príchode do materskej školy. Pobyt vonku sa uskutočňuje za každého počasia s výnimkou silných mrazov, dažďa, poľadovice a silného nárazového vetra. Preto je potrebné, aby zákonný zástupca dieťa primerane obliekol vzhľadom na počasie . Pobyt vonku sa v jarných a letných mesiacoch za priaznivého počasia uskutočňuje dopoludnia aj popoludní. Na školskom dvore učiteľky využívajú všetky plochy a tým predchádzajú veľkému množstvu detí na jednej ploche. Počas pobytu detí vonku je učiteľka povinná zabezpečiť deťom plnohodnotnú organizovanú činnosť. Venuje sa deťom so zvýšenou pozornosťou, dodržiava požiadavky bezpečnosti a ochrany zdravia v zmysle všeobecne záväzných právnych predpisov a pokynov riaditeľky. Pri obliekaní detí na pobyt vonku a po príchode z pobytu vonku je nápomocná pani upratovačka, 
u detí 3-4 ročných pomáha pri obliekaní a vyzliekaní počas celého školského roka, 
u detí 4-5 ročných minimálne 1. polrok a ďalej podľa potreby a po dohode s pani učiteľkami, 
u detí 5-6 ročných vždy podľa potreby po dohode s pani učiteľkami. 
Deti z najmladšej vekovej skupiny môžu mať počas adaptácie, minimálne 1. polrok pri pobyte vonku reflexné vesty. (podľa uváženia učiteľky). Počas pobytu vonku, ktorého súčasťou môže byť aj vychádzka, zodpovedá: 
a) jedna učiteľka materskej školy a podľa potreby aj ďalší zamestnanec materskej školy za najviac:
 ▪ 21 detí triedy pre deti vo veku dva roky až šesť rokov, 
▪ 21 detí triedy pre deti vo veku štyri roky až päť rokov alebo 
▪ 22 detí triedy pre deti vo veku päť rokov až šesť rokov, 
b) jedna učiteľka materskej školy a ďalší zamestnanec materskej školy za triedu pre deti 
▪ vo veku dva roky až tri roky, 
▪ vo veku tri roky až štyri roky alebo 
▪ so zdravotným znevýhodnením bez ohľadu na ich vek. 
Na vychádzke učiteľka pri prechádzaní cez komunikáciu používa terčík na zastavenie premávky, vchádza na vozovku prvá a odchádza posledná. Deti používajú reflexné vesty. 
Pri pobyte vonku – v prípade, že musí ísť s niektorým dieťaťom na toaletu, prezliecť ho, pri úraze ošetriť, vždy zabezpečí k deťom náhradný dozor, buď inou učiteľkou, alebo si na pomoc telefonicky privolá pani upratovačku. Vyloženie hračiek zo skladových priestorov a ich odloženie po ukončení pobytu vonku zabezpečuje upratovačka. Za poriadok a bezpečné usporiadanie exteriérových hračiek zodpovedá upratovačka. 
Za bezpečnosť, estetickú úpravu školského dvora a zelene, za starostlivosť o pieskoviská zodpovedá p. upratovačka, ktorá nahlasuje riaditeľke MŠ zistené aktuálne skutočnosti na školskej záhrade, ktoré nahlási riaditeľka MŠ zamestnancom Zarezu B.B., ktorí prídu  odstrániť zistené skutočnosti.
V záujme bezpečnosti a prehľadnosti o stave prítomných detí na školskom dvore                               v popoludňajších hodinách zákonný zástupca po prevzatí svojho dieťaťa opustí školský dvor (do 15min.)

1.3.6.1 Organizácia pobytu vonku počas zimných mesiacov 
V čase zimných mesiacov počas sneženia a mrznutia sa na pobyte vonku učiteľky zdržujú s deťmi na bezpečných miestach, nie pod stromami, na ktorých je vrstva ťažkého snehu. Dbajú na bezpečnosť detí pred pošmyknutím na ľade alebo snehu. Pri pohybových aktivitách ako je sánkovanie, dbá na bezpečnosť detí a určí trasu mimo ohrozujúcich predmetov (stromy, lavičky, preliezačky...). Zákonný zástupca zabezpečí pre dieťa nepremokavé oblečenie a obuv, rukavice a čiapku. Po skončení pobytu vonku učiteľka zabezpečí vysušenie mokrého oblečenia a obuvi. Za zimnú údržbu chodníkov a stromov je zodpovedná pani upratovačka.

1.3.6.2 Organizácia pobytu vonku počas letných mesiacov 
V čase letných mesiacov počas horúcich dní sa pobyt vonku uskutočňuje dopoludnia do 11:00h a popoludní najskôr po 15:00 h., podľa uváženia učiteľky, prípadne nariadenie riaditeľky. Počas pobytu vonku sa deti zdržiavajú hlavne v tieni a vykonávajú menej fyzicky náročné aktivity. Zákonný zástupca zabezpečí pre dieťa pokrývku hlavy, vzdušné oblečenie a  ho krémom s ochranným faktorom. Nenecháva krém v skrinke. Pitný režim je zabezpečený aj pri pobyte vonku, pričom učiteľky dbajú na dostatočný príjem tekutín u detí. Za polievanie pieskovísk počas letných dní je zodpovedná pani upratovačka.
1.3.7 Organizácia na schodiskách 
Počas presunu po schodisku za bezpečnosť detí zodpovedá učiteľka. V prípade potreby pomáha deťom držaním za ruku. Pri hromadnom presune po schodiskách učiteľka zoradí deti do zástupu tak, aby sa mohli pridržiavať zábradlia. Pri výstupe aj zostupe učiteľka ide posledná. Za čistotu a bezpečnosť schodísk v interiéri aj v exteriéri zodpovedá pani upratovačka.
1.3.8 Organizácia pitného režimu 
Pitný režim zabezpečuje materská škola v spolupráci so školskou jedálňou. Deťom sú podávané nápoje (pitná voda, čaj, ovocné šťavy, mlieko, kakao, biela káva a pod.) k jedlu, ako je uvedené v jedálnom lístku. Za podávanie pitného režimu v školskej jedálni, primeranú teplotu nápoja, množstvo a čistotu pohárov zodpovedajú zamestnanci školskej jedálne. Ďalší pitný režim v priebehu dňa je zabezpečený tak, že každé dieťa má svoj vlastný plastový pohár a denne sa podľa potreby podáva čistá pitná voda v plastovom krčahu, staršie deti si púšťajú vodu samé z vodovodu. V letných mesiacoch sa pitný režim podáva na školskej záhrade tak isto, ako v triede. Zamestnanci sú oboznámení s podávaním pitného režimu a dbajú na jeho dodržiavanie. Za čistotu pitného režimu v triede a na školskej záhrade zodpovedá upratovačka a službu konajúca učiteľka. Zákonný zástupca nemá povolené nosiť do materskej školy sladené nápoje, džúsy, čaje a pod. 
1.3.9 Organizácia krúžkovej činnosti
Krúžková činnosť sa organizuje v súlade so školským vzdelávacím programom, podľa podmienok určených v školskom poriadku, na základe písomnej žiadosti a informovaného súhlasu zákonného zástupcu. Písomnú žiadosť a informovaný súhlas predloží zákonný zástupca dieťaťa triednej učiteľke, je dostačujúce, keď sa podpíše ten ZZ, ktorému je dieťa súdom zverené do výlučnej osobnej starostlivosti, lebo nejde o podstatné otázky výchovy dieťaťa, a teda nie je  nevyhnutný súhlas druhého ZZ.
Škola nie je povinná realizovať krúžkovú činnosť, je na zvážení vedenia školy, či krúžková činnosť nebude narúšať organizáciu výchovno-vzdelávacej činnosti, či má vhodné priestory a pod. Krúžková činnosť sa realizuje v popoludňajších hodinách. Zákonný zástupca písomne prihlasuje dieťa na krúžok na základe informovaného súhlasu, kde sa oboznámi s priebehom krúžku, možnými rizikami a berie na vedomosť, že počas krúžkovej činnosti zodpovednosť za zdravie a bezpečnosť jeho dieťaťa preberá lektor/ka. V prípade, že dieťa svojim správaním narúša hodinu krúžkovej činnosti, alebo ohrozuje zdravie a bezpečnosť seba alebo iných detí, môže riaditeľka, po dohode s lektorom/kou a s vedením organizácie poskytujúcej krúžkovú činnosť, okamžite ukončiť ďalšiu účasť dieťaťa na krúžkovej činnosti. Lektor/ka preberá a odovzdáva deti učiteľke v osobnom kontakte, zapísaním počtu detí do zošita a potvrdí svojim podpisom.  Po skončení krúžkovej hodiny a pri presune lektora/ky s deťmi do triedy, kde si prevezme deti službu konajúca učiteľka, prevzatie zapíše do zošita potvrdí podpisom. Zákonný zástupca nepreberá dieťa od lektorky, ale počká, kým všetky deti odovzdá učiteľke proti podpisu. Učiteľka následne odovzdá deti zákonným zástupcom alebo splnomocneným osobám. Za obsahovú náplň krúžkovej činnosti, za vedenie plánov zodpovedá lektor/ka- a predkladá ročný plán práce riaditeľke školy. Za úroveň výchovno-vzdelávacej činnosti materskej školy, teda za úroveň krúžkovej činnosti realizovanej v súlade so školským vzdelávacím programom (ďalej len ,,ŠVP“) zodpovedá riaditeľka materskej školy.
1.3.10 Organizácia mimoškolskej činnosti
Materská škola môže organizovať výlety a exkurzie, návštevy divadiel, múzeí, ZOO, fariem, hradov a pod., na ktorých sa zväčša zúčastňujú 5-6 ročné deti. Výlet alebo exkurzia sa organizuje najviac na jeden deň s prihliadnutím na bezpečnostné, hygienické a fyziologické potreby detí a so zabezpečením teplého obeda pre deti. Materská škola môže v spolupráci s rôznymi profesionálnymi organizáciami organizovať pre deti športové kurzy ako plávanie, korčuľovanie, gymnastika, na ktorých sa zväčša zúčastňujú 5-6 ročné deti. Pri organizovaní športových výcvikov a kurzov pohybových aktivít v prírode sa škola riadi smernicou MŠ SR č. 49/2023. V zmysle tejto smernice je rodič povinný podpísať vyhlásenie o zdravotnej spôsobilosti dieťaťa, ktoré je prílohou smernice. Športové kurzy, výlety a exkurzie je možné realizovať so súhlasom zriaďovateľa, ktorý zabezpečí riaditeľka materskej školy. Riaditeľka MŠ poverí učiteľku zodpovednú za organizačné zabezpečenie aktivity. Aktivita sa môže realizovať iba s informovaným súhlasom zákonných zástupcov dieťaťa, ktorý vypracuje učiteľka poverená organizačným zabezpečením a plánom organizačného zabezpečenia, ktorý vypracuje a predloží zriaďovateľovi na schválenie riaditeľka materskej školy. V prípade, že zákonní zástupcovia nerešpektujú povinnosti zákonných zástupcov uvedené v informovanom súhlase, škola má právo dieťa odmietnuť zobrať na aktivitu, kurz, výcvik. Zodpovedná a poverená osoba organizáciou aktivity oboznámi s jeho obsahom a vykoná poučenie o bezpečnosti a ochrane zdravia detí všetkých zúčastnených zamestnancov školy oproti podpisu. Za informovanie rodičov o aktivite a zabezpečenie podpisov informovaného súhlasu zodpovedá triedna učiteľka.  Dieťa bez súhlasu zákonného zástupcu sa nemôže aktivity zúčastniť. Po zrealizovaní aktivity zodpovedná učiteľka za organizáciu zozbiera informované súhlasy v prípade, že sa použije tlačená forma dokumentu zo všetkých tried a odovzdá ich riaditeľke k založeniu do dokumentácie. Počas výcvikov a kurzov preberá zodpovednosť za zdravie a bezpečnosť detí vyučujúci tréner/ka. Učiteľka zodpovedá za prípravu detí na samotný výcvik (obliekanie, vyzliekanie, obúvanie, sušenie, použitie toalety), sprevádzajú deti na výcvik a späť (cesta zmluvnou dopravou, MHD, alebo pešo). Učiteľka je počas realizácie kurzu, výcviku, aby boli k dispozícii v prípade potreby (použitie toalety dieťaťa, úraz, nevoľnosť dieťaťa a pod.). Počas cesty majú deti reflexné vesty, učiteľky dodržiavajú všetky zásady bezpečnosti pri nastupovaní a vystupovaní z dopravných prostriedkov, cez cestu prechádzajú cez prechod pre chodcov, ak je to možné, používajú zastavovací terčík a pod. Učiteľka si opakovane kontroluje počet detí. Učiteľka poverená organizačným zabezpečením zbalí bezpečnostný balíček, ktorý obsahuje základnú lekárničku, vreckovky a pod. Pri činnostiach, ktoré si vyžadujú zvýšený dozor, riaditeľka zabezpečí ďalšieho zamestnanca materskej školy, ktorý spolu s učiteľkou materskej školy zodpovedá za bezpečnosť detí (ide o situáciu, keď sa zabezpečuje bezpečnosť detí pri preprave detí z materskej školy na miesto konania výcviku a späť do materskej školy a samotný výcvik realizuje organizácia).
1.3.11 Organizácia v prípade zastupovania 
V prípade neprítomnosti učiteľky, zastupuje riaditeľka materskej školy alebo si od zriaďovateľa vyžiada náhradu zastupovania z inej prevádzky MŠ. 
V prípade náhlej neprítomnosti učiteľky na rannú zmenu je táto učiteľka povinná informovať riaditeľku, aby bola zabezpečená ranná prevádzka. Nakoľko ide o jednotriednu prevádzku deti sa nedelia. V prípade zastupovania chýbajúceho pedagogického zamestnanca vzniká zastupujúcemu pedagogickému zamestnancovi nárok na nadčasové hodiny. Po načítaní potrebného počtu hodín vzniká zamestnancovi nárok na náhradné voľno.
1.3.12 Organizácia vykonávanie pedagogickej praxe v materskej škole 
Študentky stredných a vysokých škôl, ktoré majú záujem o vykonávanie pedagogickej praxe počas školského roka, sa hlásia u riaditeľky materskej školy. Prax sa vykonáva s informovaným súhlasom zákonných zástupcov v danej triede. Študentky nikdy nezostávajú s deťmi samé, bez prítomnosti cvičnej učiteľky. 
Riaditeľka školy: 
· informuje o tom zriaďovateľa, ktorý má kompetenciu na podpis zmluvy o spolupráci a vykonávaní praxe, 
· oboznámi študentky s predpismi BOZP na pracovisku, o čom vypracuje písomný záznam s podpismi poučených, 
· oboznámi študentky so Školským poriadkom školy a školskou dokumentáciou, 
· zadelí študentky do tried a určí cvičné učiteľky, ktoré oboznámi s podmienkami vykonávania praxe. 
1.3.13 Organizácia školského stravovania
Deti sa stravujú v školskej jedálni, čím je zabezpečená a dosiahnutá vyššia kultúra stolovania. 
Deti majú rozvrhnutý harmonogram podávania jedla a to takto:
Od 8:30 desiata
Od 11:30 obed
Od 14:30 olovrant
Učiteľka zodpovedá za bezpečnosť detí, vedie ich k samostatnosti pri stolovaní a osvojovaniu si základných návykov kultúrneho stolovania. Uplatňuje individuálny prístup. Učiteľka dieťa nenúti jesť, vhodnou formou ho motivuje. Prikrmovanie je možné len po osobnom dohovore so zákonným zástupcom a podpisovým súhlasom o prikrmovanie, potvrdením v listinnej podobe. 
3-4 ročné deti používajú lyžicu, 4-5 ročné deti od pol roka vidličku a 5-6 ročné deti celý príbor. Samozrejme je na učiteľke a môže celý príbor dať aj dieťaťu mladšiemu ak vie používať.Za kvalitu a prepísané množstvo stravy zodpovedá riaditeľka školskej jedálne. Formou jedálnych lístkov (k dispozícii sú na informačných systémoch v šatniach) informuje zákonných zástupcov o podávanej strave. 
Podľa § 8 ods. 3 vyhlášky MZ SR č. 527/2007 Z. z. o podrobnostiach a požiadavkách na zariadenia pre deti a mládež nie je povolené nosiť stravu, ovocie ani nápoje, okrem detí, pri ktorých sa podľa posúdenia lekára vyžaduje osobitné stravovanie. V takom prípade je zákonný zástupca povinný predložiť potvrdenie od odborného lekára s výpisom potravín, ktoré sa nesmú dieťaťu podávať a danú záležitosť konzultovať s vedúcou školskej jedálne. Rovnako nie je prípustné dožadovať sa pre dieťa podávanie iných potravín a nápojov, ako sú v daný deň stanovené v jedálnom lístku. 
Hotovú diétnu stravu po vzájomnej dohode rodičov, riaditeľky školy a vedúcej školskej jedálne zabezpečuje zákonný zástupca pričom musia byť splnené tieto podmienky: 
· hotový diétny pokrm odovzdá rodič v uzavretých prepravných umývateľných nádobách v deň jeho konzumácie do školskej kuchyne, kde jedlo v nádobách sa uchováva v samostatnom chladiacom zariadení, ak to podmienky nedovoľujú, je možné skladovať donesený pokrm vo vyčlenenej časti chladničky, určenej výhradne len na tento účel, 
· hotové diétne jedlo sa dieťaťu zohrieva pred konzumáciou v mikrovlnnej rúre, 
· dieťa s vlastnou stravou sa stravuje spolu s ostatnými deťmi, jedlo mu je servírované na podložke s jeho menom, aby nedošlo k zámene,                                                                                                                                           
· za jedlo prinesené z domu je zodpovedný zákonný zástupca, 
· v záujme zamedzenia krížovej kontaminácie si nádoby umýva rodič 
Ďalšie podrobnosti osobitného stravovania z dôvodu intolerancie na niektorú zložku potravy prekonzultuje zákonný zástupca a s vedúcou školskej jedálne, ktorá má povinnosť informovať 
o tom riaditeľku školy. Riaditeľka školy informuje o danom stave v zmysle osobitnej stravy 
dieťaťa pani učiteľky. Pre dieťa, ktoré nemá diétne stravovanie, nie je prípustné dožadovať sa pre dieťa podávania iných potravín a nápojov, ako sú v daný deň stanovené v jedálnom lístku. 
V čase obedovania dohliada na správnosť stolovania učiteľka rannej zmeny, ktorá stoluje až po odovzdaní detí učiteľke z odpoludňajšej zmeny. 
Taniere, poháre a príbory deťom pripravuje na stôl pani kuchárka. Pani kuchárka je zodpovedná za estetický vzhľad jedla na tanieroch, aby boli deti vedené ku kultúre stolovania. Za kvalitu a predpísané množstvo stravy zodpovedá vedúca školskej jedálne. Vedúca ŠJ je zodpovedná za správne zostavenie jedálneho lístka, za jeho včasné zverejnenie pre zákonných zástupcov. Jedálny lístok je zverejnený v šatniach, najneskôr v pondelok ráno do 6:30 v daný týždeň. Jedálny lístok obsahuje informácie o podávanej strave počas celého týždňa, uvádza druh denného jedla, alergény a hmotnosť hotovej a stravníkom podávanej porcie. 
Za denné čistenie stolov stravníkov a jedálenského riadu zodpovedajú zamestnanci školskej jedálne. Za čistotu ostatných priestorov zodpovedá poverený prevádzkový zamestnanec. Za estetickú úpravu jedálne zodpovedajú poverené učiteľky a pani upratovačka.


Článok 2
PRIJÍMANIE DETÍ NA PREDPRIMÁRNE VZDELÁVANIE

2.1       Prijímanie detí do materskej školy 
Na rozhodovanie materskej školy vo veciach podľa § 37 ods. 1 zákona č. 321/2025 Z. z. sa podľa § 74 ods. 1 písm. a) zákona č. 321/2025 Z. z. vzťahuje zákon č. 71/1967 Zb. o správnom konaní (správny poriadok).
· Na predprimárne vzdelávanie sa prijímajú deti podľa § 59 až § 59b školského zákona. Pri prijímaní detí sa dodržiavajú princípy rovnoprávnosti prístupu k výchove a vzdelávaniu, inkluzívneho vzdelávania a zákazu všetkých foriem diskriminácie a obzvlášť segregácie   (§ 3 školského zákona).
· Na predprimárne vzdelávanie sa prijíma dieťa od troch rokov veku; výnimočne možno prijať dieťa od dovŕšenia dvoch rokov veku, ak zvláda základné sebaobslužné úkony a materská škola má kapacitné možnosti a materiálno-technické, priestorové a personálne zabezpečenie. Riaditeľka nesmie pri prijímaní uprednostniť deti mladšie ako tri roky pred prijatím starších detí.
· Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné, a následne deti, ktoré majú právo na prijatie na predprimárne vzdelávanie. Právo na prijatie na predprimárne vzdelávanie majú od školského roka 2025/2026 všetky deti, ktoré dovŕšia tri roky veku do 31. augusta príslušného kalendárneho roka (§ 59b školského zákona).
· V prípade zvýšeného záujmu materská škola po prijatí všetkých detí, pre ktoré je predprimárne vzdelávanie povinné, a detí, ktoré majú právo na prijatie, uprednostní súrodencov detí, ktoré už materskú školu navštevujú.
· Dieťa sa do materskej školy prijíma na základe prihlášky na vzdelávanie v materskej škole (ďalej len „prihláška”), ktorá sa podáva na formulári schválenom a zverejnenom ministerstvom školstva. K prihláške zákonný zástupca prikladá potvrdenie o zdravotnej spôsobilosti dieťaťa od všeobecného lekára pre deti a dorast (pediatra), ktorého súčasťou je aj údaj o povinnom očkovaní dieťaťa. Keď sú údaje z príloh v centrálnom registri elektronicky prístupné, samostatné predloženie príloh sa nevyžaduje. Neabsolvovanie povinných očkovaní nie je dôvodom na neprijatie dieťaťa do materskej školy.
· Materská škola nie je oprávnená odmietnuť prevzatie prihlášky (ani listinnej), a to ani v prípade, ak nemá voľnú kapacitu; o každom podaní riadne rozhodne.
· Materská škola získava a spracúva len osobné údaje ustanovené školským zákonom (§ 11 ods. 6 a § 157 ods. 3 školského zákona). Od zákonných zástupcov nepožaduje osobné údaje nad tento rámec.
· Zákonný zástupca môže prihlášku podať: osobne, poštou alebo kuriérom na adresu materskej školy, prostredníctvom elektronickej schránky materskej školy (e-GOV), alebo e-mailom (odoslaním podpísaného naskenovaného formulára).
· Pre školský rok 2026/2027 sa prihláška podáva od 1. do 31. mája. Termín podávania prihlášok a podmienky prijatia, prerokované v pedagogickej rade, zverejní riaditeľka na verejne prístupnom mieste a na webovom sídle materskej školy.
· O prijatí dieťaťa na základe prihlášky podanej v „hlavnom termíne” rozhodne materská škola v termíne, ktorý určí a zverejní ministerstvo školstva. Zoznam uchádzačov sa zverejňuje na verejne prístupnom mieste materskej školy, na webovom sídle materskej školy a na webovom sídle určenom ministerstvom školstva; zoznam obsahuje namiesto mena a priezviska uchádzača vopred pridelený číselný kód a informáciu, či uchádzač bol alebo nebol prijatý. Keď bol uchádzač prijatý, informácia o prijatí v tomto zozname sa považuje za rozhodnutie o prijatí a deň zverejnenia zoznamu sa považuje za deň doručenia rozhodnutia o prijatí; na žiadosť zákonného zástupcu materská škola vyhotoví rozhodnutie o prijatí v písomnej forme a bezodkladne ho odošle. Neprijatému uchádzačovi materská škola odošle rozhodnutie o neprijatí do piatich pracovných dní od jeho vydania.
· Dieťa možno podľa kapacitných možností materskej školy prijať na predprimárne vzdelávanie aj v priebehu školského roka; na takéto prijímanie sa postup „hlavného termínu” nevzťahuje.
· O prijatí alebo neprijatí dieťaťa rozhoduje materská škola podľa § 37 ods. 1 písm. a) zákona č. 321/2025 Z. z. v nadväznosti na § 59 školského zákona a podľa § 46 a 47 správneho poriadku. Dieťa je do materskej školy prijaté až nadobudnutím právoplatnosti rozhodnutia o prijatí, o prijatí s určením adaptačného alebo diagnostického pobytu, o prijatí prestupom alebo o prijatí prestupom s určením adaptačného alebo diagnostického pobytu.
· Prihláška sa nepodáva každoročne; prijatie dieťaťa platí až do času, kým dieťa nezačne plniť povinnú školskú dochádzku v základnej škole, kým zákonný zástupca písomne neoznámi zanechanie vzdelávania (ak nejde o povinné predprimárne vzdelávanie), kým nie je dieťa prijaté prestupom do inej materskej školy, alebo kým riaditeľka nerozhodne o predčasnom skončení predprimárneho vzdelávania (ak nejde o povinné predprimárne vzdelávanie).
· Proti rozhodnutiu má zákonný zástupca právo podať odvolanie do 15 dní odo dňa oznámenia (doručenia) rozhodnutia, a to materskej škole, ktorá rozhodnutie vydala. V prípade, keď riaditeľka odvolaniu v plnom rozsahu nevyhovie, postúpi ho odvolaciemu (druhostupňovému) správnemu orgánu. Rozhodnutie je po vyčerpaní riadneho opravného prostriedku preskúmateľné súdom podľa zákona č. 162/2015 Z. z. Správny súdny poriadok.
· Pri podávaní prihlášky má zákonný zástupca povinnosť informovať riaditeľku o všetkých skutočnostiach, ktoré by mohli byť dôvodom na určenie diagnostického pobytu, prípadne na prijatie dieťaťa ako dieťaťa so špeciálnymi výchovno-vzdelávacími potrebami (ďalej len „ŠVVP”).

2.1.1 Miesto a termín podávania žiadostí
Zverejní riaditeľka po dohode so zriaďovateľom:
· v sídle materskej školy,
· na webovej stránke školy(ms.odbojarov@banskabystrica.sk)
Prijímanie detí prebieha v období od 01. mája do 31. mája. Konkrétny termín (konkrétne dni, prípadne aj časové rozpätie v rámci jednotlivých dní), miesto a spôsob podávania žiadostí o prijatie dieťaťa do materskej školy (ďalej len „žiadosť“) zverejní riaditeľka materskej školy po dohode so zriaďovateľom. Riaditeľka spolu s miestom a termínom zverejní podmienky prijímania detí do materskej školy.

2.1.2 Spôsob podávania žiadostí: 
- osobne, - poštou alebo kuriérom na adresu materskej školy, 
- e-mailom (odoslaním podpísaného naskenovaného formulára). Podľa § 59 ods. 6 školského zákona môže zákonný zástupca materskej škole doručiť žiadosť aj prostredníctvom:
 - a) elektronického podania doručeného do elektronickej schránky materskej školy6 ) alebo 
b) elektronického dokumentu, ktorý je autorizovaný kvalifikovaným elektronickým podpisom. 
Právne predpisy neobmedzujú možnosť podania žiadosti zákonného zástupcu len na osobné podanie. Riaditeľ žiadnej materskej školy zaradenej v sieti (bez ohľadu na jej zriaďovateľa), nemôže odmietnuť prevziať od zákonného zástupcu žiadosť, a to ani v prípade, ak vie, že nemá voľnú kapacitu. Každá podaná žiadosť predstavuje prvý úkon v správnom konaní a riaditeľ je povinný o žiadosti rozhodnúť (t. j. vydať rozhodnutie).

2.1.3   Podmienky prijímania zo školského zákona: 
· na základe písomnej žiadosti zákonného zástupcu,
· vo veku spravidla od troch do šiestych rokov,
· deti pokračujúce v plnení povinného predprimárneho vzdelávania,
· deti po dovŕšení dvoch rokov môžu byť prijaté - za podmienky osvojených základných hygienických návykov a kapacitných možností,
· priebežne alebo pre nasledujúci školský rok.

Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné (to platí, aj ak ide o deti umiestnené v zariadení, napr. v centre pre deti a rodiny, na základe rozhodnutia súdu),
- následne deti, ktoré majú právo na prijatie na predprimárne vzdelávanie, 
- výnimočne sa prijímajú deti od dovŕšenia dvoch rokov veku. 
Zároveň podľa § 59a ods. 2 školského zákona sa do spádovej materskej školy prednostne prijímajú na povinné predprimárne vzdelávanie
- deti s trvalým pobytom v obci a 
- deti umiestnené v zariadení na základe rozhodnutia súdu.

2.1.4 Ostatné podmienky prijímania určujú aký „kľúč“ zvolí riaditeľka pre prijímanie ostatných detí po prijatí všetkých detí, pre ktoré je predprimárne vzdelávanie povinné. 
V prípade zvýšeného záujmu zákonných zástupcov o prijatie detí sa bude postupovať podľa kľúča: po prijatí všetkých detí, pre ktoré bude od školského roku predprimárne vzdelávanie povinné, budú na základe žiadosti zákonného zástupcu/zástupcu zariadenia do naplnenia kapacity materskej školy prednostne prijaté deti:
· ktoré doposiaľ nie sú prijaté do inej materskej školy, ktorých súrodenci sú už prijatí do MŠ Odbojárov, B.B.
· ktoré majú osvojené základné hygienické a samoobslužné návyky a sú primerane samostatné (nemá plienky, fľašu, cumlík, samostatne sa naje lyžicou, napije z pohára, používa WC, umyje si ruky, oblečie základné časti odevu, obuje sa ),
· pre ostatné, v závislosti od voľnej kapacity. 
Zákonný zástupca v žiadosti vyplní všetky požadované údaje. Zdravotnú spôsobilosť potvrdzuje všeobecný lekár pre deti a dorast vrátane údaja o povinnom očkovaní. Žiadosť podpisujú obaja zákonní zástupcovia. Existujú však aj dôvody na podpísanie žiadosti len jedným zákonným zástupcom, ak: - zadováženie podpisu je spojené s ťažko prekonateľnou prekážkou. Zákonný zástupca predloží riaditeľke školy spolu so žiadosťou čestné vyhlásenie. V tom prípade bude rozhodnutie doručované len uvedenému zákonnému zástupcovi, 
 - zákonní zástupcovia sa môžu dohodnúť, že žiadosť podpisuje len jeden a predloží so žiadosťou písomné vyhlásenie podpísané oboma zákonnými zástupcami. V tom prípade podpisujú, že všetky podania týkajúce sa výchovy a vzdelávania svojho dieťaťa, o ktorých sa rozhoduje v správnom konaní (žiadosť o prijatie, prerušenie dochádzky, povolenie individuálneho vzdelávania, pokračovanie povinného predprimárneho vzdelávania) bude podpisovať jeden zo zákonných zástupcov. Len tomuto zákonnému zástupcovi budú zároveň doručované aj rozhodnutia. V prípade, že v žiadosti zákonný zástupca a lekár vo vyjadrení o zdravotnom stave dieťaťa zámerne neuvedú prípadné ochorenie dieťaťa, považuje sa to za závažné porušenie školského poriadku a môže viesť k vydaniu rozhodnutia o prerušení dochádzky dieťaťa na dobu, pokiaľ zákonný zástupca nepredloží všetky potrebné lekárske vyjadrenia a iné doklady, z ktorých je možné získať dostatok informácií a rozhodnúť o ďalšom postupe. Na prijímacom konaní sa nevyžaduje prítomnosť dieťaťa. Zákonný zástupca po skončení prijímacieho konania dostane do 30. júna doporučenou listovou zásielkou alebo  elektronicky, keď má zákonný zástupca aktívnu elektronickú schránku na doručenie) rozhodnutie riaditeľky o prijatí alebo neprijatí dieťaťa na predprimárne vzdelávanie. Po dohode s riaditeľkou si môže prevziať rozhodnutie o prijatí/neprijatí aj osobne oproti podpisu. 
Počet žiadostí podaných zákonným zástupcom nie je obmedzený a zákonný zástupca môže podať žiadosť aj do viacerých materských škôl.  Aj napriek tomu, že riaditeľ žiadnej materskej školy zaradenej v sieti (bez ohľadu na jej zriaďovateľa a právnu subjektivitu) nemôže odmietnuť prevziať od zákonného zástupcu žiadosť, vzhľadom na kapacitné možnosti materských škôl, nie všetky deti, ktorých zákonní zástupcovia o to požiadajú, bude možné prijať.

2.1.5 Prijímanie dieťaťa k začiatku školského roka
Pri prijímaní dieťaťa k začiatku školského roka, o prijatí dieťaťa do materskej školy rozhodne riaditeľka materskej školy do 30. júna, ktorý predchádza školskému roku, v ktorom sa má predprimárne vzdelávanie dieťaťa začať.

2.1.6 Prijímanie dieťaťa počas  školského roka
Priebežne (počas školského roka), sa deti prijímajú vtedy, ak je v materskej škole voľná kapacita.

2.1.7 Prijatie dieťaťa prestupom
Ak je dieťa prijaté na predprimárne vzdelávanie v niektorej materskej škole zaradenej v sieti, môže byť na základe písomnej žiadosti zákonného zástupcu prijaté prestupom do inej materskej školy zaradenej v sieti.
K žiadosti o prijatie dieťaťa prestupom zákonný zástupca nepredkladá potvrdenie o zdravotnej spôsobilosti dieťaťa; toto potvrdenie je súčasťou kópie osobného spisu dieťaťa prijatého prestupom.
V prípade prijímania prestupom sa prijíma dieťa so zdravotným znevýhodnením, k žiadosti o prijatie dieťaťa prestupom zákonný zástupca neprikladá vyjadrenie príslušného zariadenia poradenstva a prevencie ani odporučenie všeobecného lekára pre deti a dorast; tieto sú súčasťou kópie osobného spisu dieťaťa so zdravotným znevýhodnením prijatého prestupom. 
Ak sa prestupom prijíma dieťa s nadaním, k žiadosti o prijatie dieťaťa prestupom zákonný zástupca neprikladá vyjadrenie príslušného zariadenia poradenstva a prevencie; toto vyjadrenie je súčasťou kópie osobného spisu dieťaťa s nadaním prijatého prestupom. 

2.1.8 Prijatie dieťaťa so zdravotným znevýhodnením dieťa so zdravotným znevýhodnením, ktorým je dieťa:
· so zdravotným postihnutím, t. j deti s mentálnym postihnutím, sluchovým postihnutím, zrakovým postihnutím, telesným postihnutím, s narušenou komunikačnou schopnosťou, s autizmom alebo ďalšími pervazívnymi vývinovými poruchami, s viacnásobným postihnutím, 
· dieťa choré alebo zdravotne oslabené, t. j. dieťa s ochorením, ktoré je dlhodobého charakteru, a deti vzdelávajúce sa v školách pri zdravotníckych zariadeniach, 
· dieťa s vývinovými poruchami, t. j. dieťa s poruchou aktivity a pozornosti, dieťa s vývinovou poruchou učenia,
· dieťa s poruchou správania, t. j. dieťa s narušením funkcií v oblasti emocionálnej alebo sociálnej, okrem dieťaťa s poruchou aktivity  a pozornosti; dieťaťa s vývinovou poruchou učenia,
· dieťa zo sociálne znevýhodneného prostredia,
· dieťa s nadaním a 
· dieťa, ktorého zdravotný stav, sociálne podmienky, jazykové schopnosti, správanie, kognitívne schopnosti, motivácia, emocionalita, tvorivosť alebo zručnosti vyžadujú poskytnutie podporného opatrenia.
Riaditeľka rozhodne o prijatí resp. neprijatí dieťaťa po zvážení, či na prijatie takéhoto dieťaťa má, alebo nemá vytvorené vhodné podmienky (personálne, priestorové, materiálne...), resp. či ich bude možné po prijatí dieťaťa v spolupráci so zriaďovateľom dodatočne vytvoriť. Deti so zdravotným znevýhodnením sa zaraďujú do tried spolu s ostatnými deťmi.

2.1.9 Zaradenie dieťaťa so zdravotným znevýhodnením rozhodne riaditeľka materskej školy na základe:
· odporúčania všeobecného lekára pre deti a dorast,
· odporúčania zariadenia poradenstva a prevencie a
· vopred prerokovaného informovaného súhlasu zákonného zástupcu alebo zástupcu zariadenia. 
 
V prípade, keď sa zdravotné znevýhodnenie dieťaťa prejaví po jeho prijatí do školy a dieťa ďalej navštevuje školu, do ktorej bolo prijaté, jeho vzdelávanie ako vzdelávanie dieťaťa so špeciálnymi výchovno-vzdelávacími potrebami sa mu zabezpečuje po predložení písomnej žiadosti o zmenu formy vzdelávania a vyplneného tlačiva.
 V prípade, keď riaditeľka materskej školy alebo príslušné zariadenie poradenstva a prevencie zistí, že vzdelávanie dieťaťa so zdravotným znevýhodnením alebo dieťaťa s nadaním nie je na prospech tomuto dieťaťu, navrhne po písomnom súhlase zriaďovateľa materskej školy a písomnom súhlase príslušného zariadenia poradenstva a prevencie zákonnému zástupcovi iný spôsob vzdelávania dieťaťa. Keď zákonný zástupca nesúhlasí so zmenou spôsobu vzdelávania svojho dieťaťa, o jeho ďalšom vzdelávaní rozhodne súd.
Keď zákonný zástupcovia nebudú materskú školu informovať o zmenách zdravotnej spôsobilosti dieťaťa, jeho zdravotných problémoch alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa, v prípade, ak na to bude dôvod, môže byť v správnom konaní vydané rozhodnutie:
· prerušení dochádzky dieťaťa do materskej školy z podnetu riaditeľky materskej školy, ak nejde o povinné predprimárne vzdelávanie, alebo 
· predčasnom skončení predprimárneho vzdelávania, ak nejde o povinné predprimárne vzdelávanie z dôvodu, že materská škola nie je schopná, vzhľadom na svoje podmienky (personálne, priestorové ale napr. aj materiálno-technické), poskytnúť dieťaťu výchovu a vzdelávanie primeranú druhu a stupňu jeho zdravotného znevýhodnenia.

2.1.10 Zaradenie dieťaťa s nadaním rozhodne riaditeľka materskej školy na základe:
· odporúčania zariadenia poradenstva a prevencie a 
· vopred prerokovaného informovaného súhlasu zákonného zástupcu alebo zástupcu zariadenia.
Dieťa je prijaté/neprijaté do materskej školy
V závislosti od aktuálnych kapacitných možností konkrétnej materskej školy, riaditeľka materskej školy v rámci procesu prijímania dieťaťa do materskej školy rozhodne:
· prijatí dieťaťa do materskej školy alebo
· neprijatí dieťaťa do materskej školy.
Rozhodnutie o prijatí dieťaťa do materskej školy alebo rozhodnutie o neprijatí dieťaťa do materskej školy je vždy výsledkom konania vo veci prijatia dieťaťa na predprimárne vzdelávanie. 
Ak nejde o prestup, dieťa je do materskej školy prijaté len vtedy, ak sa právoplatným stalo rozhodnutie o:
· prijatí dieťaťa do materskej školy alebo
· prijatí dieťaťa do materskej školy s určením adaptačného pobytu alebo diagnostického pobytu.

2.1.11 Prijímanie dieťaťa na adaptačný alebo diagnostický pobyt
· Riaditeľka môže po zvážení okolností, podmienok a informácií predložených zákonným zástupcom k prihláške vydať rozhodnutie o prijatí s určením adaptačného pobytu alebo diagnostického pobytu; to platí aj pri rozhodnutí o prijatí prestupom (§ 37 ods. 1 písm. b) a d) zákona č. 321/2025 Z. z., § 59 školského zákona).
· O adaptačnom pobyte hovoríme najmä vo vzťahu k deťom, ktoré nemajú zariadením poradenstva a prevencie diagnostikované ŠVVP a u ktorých je predpoklad, že by mohli mať problémy adaptovať sa na podmienky odlišné od tých, na ktoré sú zvyknuté z domu (nemusí ísť len o trojročné deti).
· Podmienky adaptačného pobytu musia byť určené konkrétne, jasne a zrozumiteľne pre materskú školu aj zákonných zástupcov dieťaťa. Predpokladom úspešného zvládnutia adaptačného pobytu je spolupráca zákonných zástupcov s pedagogickými zamestnancami materskej školy.
· Aj počas adaptačného pobytu môže dieťa postupne navštevovať materskú školu celodenne; medzi riaditeľkou a zákonným zástupcom môže dôjsť k dohode o postupnom predlžovaní času pobytu dieťaťa (napr. z 2 – 3 hodín denne postupne na celý deň). Po úspešnom ukončení adaptačného pobytu začne dieťa navštevovať materskú školu pravidelne v dohodnutom čase, t. j. na celodennú alebo poldennú výchovu a vzdelávanie.
· Adaptačný pobyt dieťaťa nesmie byť dlhší ako tri mesiace. V prípade zníženej adaptačnej schopnosti dieťaťa môže riaditeľka na základe žiadosti zákonného zástupcu rozhodnúť o prerušení dochádzky dieťaťa do materskej školy na dohodnutý čas, ak nejde o dieťa, pre ktoré je predprimárne vzdelávanie povinné.
· Diagnostický pobyt sa vzťahuje na deti so zdravotným znevýhodnením, najmä na tie, ktorých zákonní zástupcovia na zdravotné znevýhodnenie upozornia už pri podávaní prihlášky. Diagnostický pobyt nesmie byť dlhší ako tri mesiace a slúži aj na zistenie, či sa výchova a vzdelávanie konkrétneho dieťaťa bude môcť uskutočňovať ako výchova a vzdelávanie začleneného dieťaťa v bežnej triede, alebo v špeciálnej triede, resp. v materskej škole pre deti so zdravotným znevýhodnením.
· Riaditeľka rozhoduje aj o forme výchovy a vzdelávania (poldennej alebo celodennej).

Nástup dieťaťa do materskej školy
Adaptačný pobyt nesmie byť dlhší ako tri mesiace. Pri znížení adaptačnej schopnosti dieťaťa môže riaditeľka po prerokovaní so zákonným zástupcom rozhodnúť o prerušení dochádzky dieťaťa do materskej školy na dohodnutý čas.
            Pri nástupe dieťaťa do materskej školy v septembri alebo v priebehu školského roka predloží zákonný zástupca „Vyhlásenie“, že orgán štátneho dozoru ani ošetrujúci lekár nenariadil dieťaťu ani jeho zákonným zástupcom alebo iným osobám, ktoré s ním žijú v spoločnej domácnosti karanténne opatrenie.
Predprimárne vzdelávanie ukončuje dieťa spravidla v školskom roku, v ktorom do 31. augusta dosiahne šiesty rok veku a dosiahne školskú zrelosť. Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. Dokladom o získanom stupni vzdelania je osvedčenie o získaní predprimárneho vzdelania.

 2.2       Povinné predprimárne vzdelávanie 
Plniť povinné predprimárne vzdelávanie musí každé dieťa, ktoré do 31. augusta (vrátane): 
-  dovŕši päť rokov veku, t. j. dieťa podľa § 28a ods. 1 školského zákona, 
- dovŕši päť rokov veku a povinné predprimárne vzdelávanie plní formou individuálneho vzdelávania, t. j. dieťa podľa § 28b ods. 2 školského zákona, 
- dovŕši šesť rokov veku, ale nedosiahlo školskú spôsobilosť, t. j. dieťa podľa § 28a ods. 3 školského zákona – toto dieťa bude pokračovať v plnení povinného predprimárneho vzdelávania ešte jeden školský rok, 
- dovŕši päť rokov veku, ale zo zdravotných dôvodov je oslobodené od povinnosti dochádzať do materskej školy, lebo mu jeho zdravotný stav neumožňuje vzdelávať sa, t. j. dieťa podľa § 28a ods. 5 školského zákona.
Riaditeľka materskej školy môže rozhodnúť o dištančnej forme vzdelávania pre deti, pre ktoré je predprimárne vzdelávanie povinné, ak kvôli zdravotnému stavu alebo z iných závažných dôvodov (napr.: rodinné dôvody, ohrozovanie bezpečnosti a zdravia iných detí, ktoré sú účastníkmi výchovy a vzdelávania), nemôžu plniť povinné predprimárne vzdelávanie formou pravidelného denného dochádzania, najdlhšie počas troch po sebe idúcich mesiacov. 
Zákonný zástupca dieťaťa nedbá o riadne plnenie PPV najmä ak neprihlási dieťa na PPV alebo ak dieťa, pre ktoré je predprimárne vzdelávanie povinné, neospravedlnene vynechá viac ako päť dní v mesiaci. V prípade keď, zákonný zástupca nedbá o riadne plnenie PPV svojho dieťaťa, oznámi riaditeľka materskej školy túto skutočnosť príslušnému orgánu štátnej správy a obci, v ktorej má zákonný zástupca dieťaťa trvalý pobyt. Povinné predprimárne vzdelávanie (PPV) plní dieťa formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin, tým nie je dotknuté právo tohto dieťaťa zúčastňovať sa na predprimárnom vzdelávaní aj v čase školských prázdnin.
Deti, pre ktoré je predprimárne vzdelávanie povinné
Dieťa, ktoré navštevuje materskú školu a do 31. 08. (vrátane) dosiahne päť rokov veku, sa bez povinnosti opätovne žiadať o prijatie do materskej školy automaticky od 1. septembra  stáva dieťaťom plniacim povinné predprimárne vzdelávanie.





2.2.1 Formy osobitného spôsobu povinného predprimárneho vzdelávania sú:
· individuálne vzdelávanie, ktoré sa uskutočňuje bez pravidelnej účasti na vzdelávaní v škole podľa tohto zákona (ďalej len „individuálne vzdelávanie“),
· vzdelávanie v školách mimo územia Slovenskej republiky,
· vzdelávanie v školách zriadených iným štátom na území Slovenskej republiky so súhlasom zastupiteľského úradu iného štátu, ak zastupiteľský úrad iného štátu oznámil ministerstvu školstva, že vydal súhlas na zriadenie školy, ktorá sa nevedie v sieti škôl a školských zariadení podľa osobitného predpisu,
· vzdelávanie v školách, v ktorých sa uskutočňuje výchova a vzdelávanie podľa medzinárodných programov na základe súhlasu ministerstva školstva,
· individuálne vzdelávanie v zahraničí,
· vzdelávanie v Európskych školách podľa Dohovoru. Ktorým sa definuje štatút Európskych škôl.
2.2.2    Rozhodnutie o uskutočňovaní dennej formy výchovy a vzdelávania dištančne
V prípade, keď dieťa kvôli zdravotnému stavu alebo z iných závažných dôvodov (napr.: rodinné dôvody, ohrozovanie bezpečnosti a zdravia iných detí, ktoré sú účastníkmi výchovy a vzdelávania), nemôžu plniť povinné predprimárne vzdelávanie formou pravidelného denného dochádzania, riaditeľka materskej školy rozhodne o uskutočňovaní dennej formy výchovy a vzdelávania dištančne, najdlhšie počas troch po sebe idúcich mesiacov.

2.2.3 Vzdelávanie detí v školách mimo územia Slovenskej republiky
O povolení osobitného spôsobu plnenia povinného predprimárneho vzdelávania rozhoduje riaditeľka materskej školy na základe písomnej žiadosti zákonného zástupcu dieťaťa po jeho riadnom prijatí na predprimárne vzdelávanie do materskej školy.
V žiadosti o povolenie osobitného spôsobu plnenia povinného predprimárneho vzdelávania  zákonný zástupca uvedie:
a) meno, priezvisko a bydlisko dieťaťa,
b) rodné číslo dieťaťa,
c) adresu bydliska v zahraničí,
d) názov a adresu školy, ktorú bude dieťa v zahraničí navštevovať, ak je vopred známa, alebo názov a adresu školy zriadenej iným štátom na území Slovenskej republiky, ktorú bude dieťa navštevovať.

[bookmark: _heading=h.sxo5gtszuyms]2.2.4 Individuálne vzdelávanie dieťaťa, pre ktoré je predprimárne vzdelávanie povinné
Školským zákonom sa ustanovilo, že povinné predprimárne vzdelávanie môžu deti plniť nielen „inštitucionálnou“ formou, teda formou pravidelného denného dochádzania do materskej školy v pracovných dňoch v rozsahu najmenej štyri hodiny denne, ale aj inou, individuálnou formou.
Podľa § 28b ods. 2 školského zákona, formou individuálneho vzdelávania môže povinné predprimárne vzdelávanie plniť dieťa, ktorého:
- zdravotný stav mu neumožňuje plniť povinné predprimárne vzdelávanie v kmeňovej materskej škole (nejde ale o dieťa podľa § 28a ods. 6 školského zákona),
- zákonný zástupca o to požiada materskú školu.
Každé dieťa, ktorého zákonný zástupca písomne požiada o povolenie individuálneho vzdelávania dieťaťa, musí:
- byť najskôr prijaté do materskej školy (ak do piateho roku veku nenavštevovalo materskú školu) alebo
- už byť dieťaťom materskej školy (ak ju už navštevuje pred tým, ako sa pre neho predprimárne vzdelávanie stane povinným).
Ak pôjde o dieťa, ktorého zdravotný stav mu neumožňuje plniť povinné predprimárne vzdelávanie v kmeňovej materskej škole a jeho zákonný zástupca požiada kmeňovú materskú školu, do ktorej je dieťa vopred prijaté, o povolenie individuálneho vzdelávania, prílohou k žiadosti je písomný súhlas všeobecného lekára pre deti a dorast.
Ak pôjde o dieťa podľa § 28b ods. 2 písm. b) školského zákona, žiadosť zákonného zástupcu o povolenie individuálneho vzdelávania musí obsahovať:
a) meno, priezvisko, dátum narodenia, rodné číslo a miesto trvalého pobytu dieťaťa,
b) obdobie, na ktoré sa má individuálne vzdelávanie povoliť,
c) dôvody na povolenie individuálneho vzdelávania,
d) meno a priezvisko fyzickej osoby, ktorá bude uskutočňovať individuálne vzdelávanie dieťaťa, ktorému má byť povolené individuálne vzdelávanie, a doklady o splnení kvalifikačných predpokladov podľa odseku 4 § 28b školského zákona,
e) ďalšie skutočnosti, ktoré majú vplyv na individuálne vzdelávanie dieťaťa.
Povolenie individuálneho vzdelávania dieťaťa podľa § 28b ods. 2 písm. b) školského zákona riaditeľka kmeňovej materskej školy zruší:
a) na žiadosť zákonného zástupcu,
b) na základe odôvodneného návrhu fyzickej osoby, ktorá uskutočňuje individuálne vzdelávanie dieťaťa,
c) na základe návrhu hlavného školského inšpektora,
d) ak sa neplní obsah individuálneho vzdelávania alebo
e) ak zákonný zástupca nezabezpečí účasť dieťaťa na povinnom predprimárnom vzdelávaní v kmeňovej materskej škole na účel posúdenia plnenia obsahu individuálneho vzdelávania.
[bookmark: _heading=h.qb8ntg5b2e12]Pokračovanie v plnení povinného predprimárneho vzdelávania
· Keď dieťa po dovŕšení šiesteho roka veku nedosiahne školskú spôsobilosť, riaditeľka rozhodne o pokračovaní plnenia povinného predprimárneho vzdelávania podľa § 37 ods. 1 písm. l) zákona č. 321/2025 Z. z. v nadväznosti na § 28a ods. 3 školského zákona.
· Podkladom na rozhodnutie je vždy predloženie: písomného súhlasu príslušného zariadenia poradenstva a prevencie, písomného súhlasu pediatra a informovaného súhlasu zákonného zástupcu. Po predložení uvedených súhlasov riaditeľka vydá rozhodnutie o pokračovaní plnenia povinného predprimárneho vzdelávania a uvedenú skutočnosť zaznamená aj v osobnom spise dieťaťa.
· Keď má materská škola pochybnosť o školskej spôsobilosti dieťaťa plniaceho povinné predprimárne vzdelávanie, spolupracuje so zákonnými zástupcami a upozorní ich na možné problémy súvisiace so zaškolením dieťaťa – predovšetkým na skutočnosť, že ak by sa počas primárneho vzdelávania objavili problémy v dôsledku deficitu niektorej zložky školskej spôsobilosti, nie je už možné opätovné prijatie dieťaťa na predprimárne vzdelávanie v materskej škole.
· Keď dieťa ani po pokračovaní plnenia povinného predprimárneho vzdelávania v materskej škole nedosiahne školskú spôsobilosť, začne najneskôr 1. septembra, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole. Pokračovanie plnenia povinného predprimárneho vzdelávania trvá maximálne jeden školský rok.
· Pokračovanie v plnení povinného predprimárneho vzdelávania je potrebné do apríla oznámiť riaditeľke materskej školy a priniesť, odovzdať:
1.)  písomný súhlas príslušného zariadenia výchovného poradenstva a prevencie (CPP),
2.)  písomný súhlas pediatra
3.)  informovaný súhlas zákonného zástupcu alebo zástupcu zariadenia.
t.z. dieťa zostáva v materskej škole. Ale zápis do základnej školy musí absolvovať každé dieťa, ktoré dovŕšilo päť rokov do 31.augusta (vrátane).

[bookmark: _heading=h.61425ih4khea]2.3 Spádová materská škola
Povinné predprimárne vzdelávanie plní dieťa v materskej škole v obci, v ktorej má trvalý pobyt (ďalej len „spádová materská škola“), ak rodič pre dieťa nevyberie inú materskú školu. Dieťa môže plniť povinné predprimárne vzdelávanie aj v inej ako spádovej materskej škole, ak ho riaditeľ tejto materskej školy prijme na predprimárne vzdelávanie. Spádová materská škola sa určuje len pre deti, pre ktoré je predprimárne vzdelávanie povinné.
V zmysle zákona 596 zákon § 8a obec určí všeobecne záväzným nariadením spádovú materskú školu v zriaďovateľskej pôsobnosti obce pre deti s trvalým pobytom v obci, v ktorej plnia povinné predprimárne vzdelávanie (VZN viď. príloha). Ak je obec zriaďovateľom viacerých materských škôl, všeobecne záväzným nariadením určí pre každú spádovú materskú školu časť svojho územia. Ak obec nemá zriadenú materskú školu, môže uzavrieť písomnú dohodu s inou obcou o spádovej materskej škole.

2.4 Dochádzka detí do materskej školy
· Zákonný zástupca privádza dieťa do materskej školy do 8:00 hod. a prevezme ho po 14:30 hodine. Budova materskej školy - vchody do jednotlivých tried sú od 8:00 – 14:30 hod. uzamknuté.
· Neskorší príchod dieťaťa  z objektívnych dôvodov napr. termín vyšetrenia u lekára a iné, musí byť vopred dohodnutý a vopred známy triednej učiteľke, alebo príslušný deň ohlásený telefonicky do 8:00 hodiny.
· Bez zbytočného odkladu, najneskôr do 5 pracovných dní od začiatku neprítomnosti dieťaťa, oznámi  zákonný zástupca  dôvod a predpokladaný čas jeho neprítomnosti (osobne, telefonicky,  – odkazom do danej triedy).
· Písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie, podľa § 24 ods. 8 zákona č. 355/2007 Z. z. predkladá zákonný zástupca materskej škole až po prijatí dieťaťa, a to:
- pred prvým vstupom dieťaťa do materskej školy a
- vždy po neprítomnosti dieťaťa v materskej škole dlhšej ako päť kalendárnych dní.
Písomné vyhlásenie sa v praxi nazýva aj ako „vyhlásenie o bezinfekčnosti / bezpríznakovosti“. Vyhlásenie podľa § 24 ods. 8 zákona č. 355/2007 Z. z. nesmie byť staršie ako jeden deň.

2.4.1 Predčasné skončenie predprimárneho vzdelávania, ak nejde o povinné predprimárne vzdelávanie
Riaditeľka materskej školy môže rozhodnúť o predčasnom skončení predprimárneho vzdelávania, ak nejde o povinné predprimárne vzdelávanie, ak
· dieťa sústavne alebo závažným spôsobom porušuje školský poriadok, 
· zákonný zástupca dieťaťa alebo zástupca zariadenia nedodržiava podmienky predprimárneho vzdelávania dieťaťa určené školským poriadkom,
· zákonný zástupca dieťaťa alebo zástupca zariadenia neinformuje materskú školu o zmene zdravotnej spôsobilosti dieťaťa, jeho zdravotných problémoch alebo iných, závažných skutočnostiach, ktoré majú vplyv na priebeh výchovy a vzdelávania,
· zákonný zástupca dieťaťa alebo zástupca zariadenia bezdôvodne odmietne s dieťaťom absolvovať diagnostické vyšetrenie, ak sa špeciálne výchovno-vzdelávacie potreby dieťaťa prejavia po jeho prijatí do materskej školy a je potrebné zmeniť formu vzdelávania dieťaťa, alebo 
· predčasné skončenie predprimárneho vzdelávania odporučí zariadenie poradenstva a prevencie, všeobecný lekár pre deti a dorast alebo lekár so špecializáciou v inom špecializačnom odbore ako všeobecné lekárstvo alebo zubný lekár.
Predčasnému skončeniu predprimárneho vzdelávania bude predchádzať písomné upozornenie/informácia od riaditeľky materskej školy.

2.4.2 Prerušenie dochádzky dieťaťa
· Rozhodnutie o prerušení dochádzky dieťaťa do materskej školy, keď nejde o dieťa, pre ktoré je predprimárne vzdelávanie povinné, môže vydať riaditeľka podľa § 37 ods. 1 písm. e) zákona č. 321/2025 Z. z.: na základe žiadosti zákonného zástupcu (napr. zo zdravotných dôvodov, pre zníženú adaptačnú schopnosť, z rodinných alebo iných dôvodov na strane zákonného zástupcu), alebo bez predchádzajúcej žiadosti zákonného zástupcu (z podnetu materskej školy), ak na to existujú dôvody, a to aj v čase pred uplynutím adaptačného alebo diagnostického pobytu dieťaťa.
· Zákonný zástupca požiada o prerušenie dochádzky spravidla minimálne 7 dní pred očakávaným dlhodobým prerušením a uvedie dôvod prerušenia; ak ide o zdravotné dôvody, doloží aj odporúčanie lekára.
· Keď má byť dochádzka prerušená z podnetu materskej školy, materská škola o začatí správneho konania upovedomí zákonného zástupcu a dá mu možnosť vyjadriť sa k podkladom rozhodnutia; rozhodnutiu predchádza písomné upozornenie zákonného zástupcu a spravidla aj osobné stretnutie riaditeľky so zákonnými zástupcami.
· Rozhodnutie o prerušení dochádzky sa vydáva na určité obdobie (od – do). Prerušením dochádzky sa vytvára priestor na eliminovanie dôvodov, ktoré k nemu viedli, napr. na psychické či fyzické dozretie dieťaťa, na absolvovanie indikovaných odborných vyšetrení, na ukončenie špeciálnopedagogickej diagnostiky a podobne.
· Zákonný zástupca v dostatočnom časovom predstihu, minimálne 14 dní vopred, oznámi riaditeľke, že dieťa po ukončení obdobia prerušenia dochádzky riadne nastúpi do materskej školy.
· V prípade zvýšeného záujmu o prijatie detí môže riaditeľka na miesto dieťaťa, ktoré má prerušenú dochádzku, prijať iné dieťa, pričom v rozhodnutí o prijatí uvedie, že toto dieťa prijíma na čas od DD. MM. RRRR do DD. MM. RRRR. Zákonný zástupca takto prijatého dieťaťa, keď má naďalej záujem o dochádzku dieťaťa do materskej školy, podá v dostatočnom predstihu (najneskôr dva týždne pred uplynutím času uvedeného v rozhodnutí) novú prihlášku.

2.4.3 Zanechanie vzdelávania
V prípade, keď nejde o dieťa, pre ktoré je predprimárne vzdelávanie povinné, zákonný zástupca sa môže rozhodnúť, že dieťa zanechá predprimárne vzdelávanie. Zákonný zástupca dieťaťa, pre ktoré je predprimárne vzdelávanie povinné, sa nemôže rozhodnúť, že dieťa zanechá predprimárne vzdelávanie.
V prípade, keď sa zákonný zástupca rozhodne, že jeho dieťa zanechá predprimárne vzdelávanie, musí túto skutočnosť oznámiť písomne riaditeľke materskej školy.
Dieťa prestane byť dieťaťom materskej školy:
- dňom, ktorý nasleduje po dni, keď riaditeľke materskej školy bolo doručené písomné oznámenie o zanechaní vzdelávania alebo
- dňom uvedeným v písomnom oznámení o zanechaní vzdelávania, najskôr však dňom, ktorý nasleduje po dni, keď bolo doručené.

[bookmark: _heading=h.6i1k5u2q4xs4]2.4.4 Zanedbávanie riadneho plnenia povinného predprimárneho vzdelávania
· Zákonný zástupca nedbá o riadne plnenie povinného predprimárneho vzdelávania dieťaťa najmä vtedy, keď:
· nesplní povinnosť prihlásiť dieťa na plnenie povinného predprimárneho vzdelávania, alebo
· dieťa vo veku plnenia povinného predprimárneho vzdelávania neospravedlnene vynechá viac ako päť dní v mesiaci.
· Keď zákonný zástupca nedbá o riadne plnenie povinného predprimárneho vzdelávania, riaditeľka oznámi túto skutočnosť obci, v ktorej má dieťa trvalý pobyt, a úradu práce, sociálnych vecí a rodiny podľa miesta trvalého pobytu alebo prechodného pobytu oprávnenej osoby (zákonného zástupcu dieťaťa). Nedbanie o riadnu účasť dieťaťa na vzdelávaní je priestupkom, ktorý prejednáva obec; zároveň môže vecne príslušný úrad práce, sociálnych vecí a rodiny posudzovať zanedbávanie riadneho plnenia povinného predprimárneho vzdelávania podľa § 12a ods. 1 písm. a) zákona č. 600/2003 Z. z. uplatnením inštitútu osobitného príjemcu prídavku na dieťa.
· Úrad práce, sociálnych vecí a rodiny rozhodne o uvoľnení osobitného príjemcu prídavku na dieťa a príplatku k prídavku na dieťa, ak oprávnená osoba dbá o riadne plnenie povinného predprimárneho vzdelávania, najskôr však po uplynutí troch po sebe nasledujúcich kalendárnych mesiacov od určenia osobitného príjemcu.

[bookmark: _heading=h.tyzfa1e6gsxp]2.4.5 Ospravedlnenie neprítomnosti dieťaťa v materskej škole plniace povinné predprimárne vzdelávanie 
Keď sa dieťa nemôže zúčastniť na výchove a vzdelávaní, jeho zákonný zástupca je povinný podľa § 144 ods. 9 školského zákona oznámiť materskej škole bez zbytočného odkladu príčinu jeho neprítomnosti. Za dôvod ospravedlniteľnej neprítomnosti dieťaťa sa uznáva podľa § 144 ods. 10 školského zákona najmä:
- choroba,
- lekárom nariadený zákaz dochádzky do školy,
- rekonvalescencia alebo vyzdvihnutie dieťaťa z materskej školy pri príznakoch ochorenia počas dňa,
- mimoriadne nepriaznivé poveternostné podmienky,
- náhle prerušenie premávky hromadných dopravných prostriedkov,
- mimoriadne udalosti v rodine (pohreb, jubilejná oslava) alebo
- účasť dieťaťa na súťažiach.
Keď dieťa plní povinné predprimárne vzdelávanie a neprítomnosť z dôvodu ochorenia trvá najviac 7 po sebe nasledujúcich vyučovacích dní alebo súhrnne maximálne 14 vyučovacích dní počas mesiaca, ospravedlňuje ju škola na základe žiadosti zákonného zástupcu / zástupcu zariadenia. Tu je potrebné zdôrazniť, že ide o ospravedlňovanie „z dôvodu ochorenia“, nie z akéhokoľvek dôvodu.
Potvrdenie od lekára sa vyžaduje na ospravedlnenie neprítomnosti
· viac ako 7 po sebe nasledujúcich vyučovacích dní, t. z. 8 a viac po sebe nasledujúcich vyučovacích dní alebo
· súhrnne viac ako 14 vyučovacích dní počas mesiaca, t. z. 15  a viac vyučovacích dní.
 Keď ide o neprítomnosť dieťaťa trvajúcu 8 a viac po sebe nasledujúcich vyučovacích dní alebo opakovanú (aj kratšiu) neprítomnosť počas mesiaca, ktorá súhrnne za celý mesiac presahuje 14 vyučovacích dní, 15. vyučovací deň a ďalšie vyučovacie dni neprítomnosti v príslušnom mesiaci ospravedlňuje škola len na základe žiadosti zákonného zástupcu / zástupcu zariadenia, ktorý predloží potvrdenie od lekára.
Mesiacom, počas ktorého môže materská škola ospravedlniť súhrnne najviac 14 dní bez predloženia lekárskeho potvrdenia, sa rozumie obdobie od prvého dňa neprítomnosti dieťaťa po deň nasledujúceho kalendárneho mesiaca, ktorý sa svojím označením zhoduje s dňom toho kalendárneho mesiaca, kedy sa začala neprítomnosť dieťaťa, napríklad od 7. októbra do 7. novembra bez ohľadu na to, či sú medzi týmito dňami víkendy, dni pracovného pokoja alebo dni prerušenia prevádzky materskej školy, teda nejde o 28/30/31 kalendárnych dní a ani o kalendárny mesiac (v príslušných ustanoveniach slovo „kalendárny“ nie je uvedené).
            Ustanovenie vychádza zo štandardného počítania času v práve. Ak mesiac nemá deň, ktorý zodpovedá dňu, kedy začala lehota plynúť, lehota končí v posledný deň tohto mesiaca, napríklad od 30. januára do 28. februára. Obdobie ďalšieho príslušného mesiaca sa určuje začiatkom nasledujúcej neprítomnosti. Avšak, ak následná neprítomnosť trvá napríklad už od 4. novembra do 12. novembra, v súvislosti so sledovaným mesiacom od 7. októbra do 7. novembra, obdobie od 8. novembra sa sleduje ako nový mesiac.
Uvedené ospravedlňovanie platí pri ochorení dieťaťa a s tým súvisiacich lekárskych ošetrení alebo vyšetrení. Ak nadväzujúca neprítomnosť je z iného dôvodu, ako je ochorenie, škola môže vyžadovať za vyučovacie dni, ktoré nasledujú po ochorení, vo výnimočných a osobitne odôvodnených prípadoch doklad potvrdzujúci odôvodnenosť neprítomnosti podľa § 144 ods. 13.
            Naďalej platí, že neprítomnosť dieťaťa, ktorá trvá viac ako 7 po sebe nasledujúcich vyučovacích dní, ospravedlňuje škola len na základe predloženia potvrdenia od lekára. Po sebe nasledujúcimi vyučovacími dňami sa na tento účel rozumie aj následnosť prerušená dňami, počas ktorých  sa výchova a vzdelávanie v materských školách neuskutočňuje, t. z. víkendy, dni pracovného pokoja alebo  obdobie prerušenia prevádzky materskej školy  
- v prípade víkendu sú piatok a pondelok dva po sebe nasledujúce vyučovacie dni,
- v prípade prerušenia prevádzky materskej školy sú posledný vyučovací deň pred prerušením prevádzky materskej školy a prvý vyučovací deň po prerušení prevádzky materskej školy dva po sebe nasledujúce vyučovacie dni. 
            Vo výnimočnom a osobitne odôvodnenom prípade môže škola vyžadovať lekárske potvrdenie o chorobe aj ak ide o neprítomnosť z dôvodu ochorenia v trvaní menej ako 7 po sebe nasledujúcich vyučovacích dní alebo súhrnne menej ako 14 vyučovacích dní počas mesiaca. Medzi výnimočné a osobitne odôvodnené prípady, kedy materská škola môže vyžadovať potvrdenie od lekára v prípade akejkoľvek neprítomnosti z dôvodu ochorenia, teda aj neprítomnosť, ktorá nepresahuje ustanovený počet vyučovacích dní podľa § 144 ods. 11 a 12 školského zákona, patria najmä opakovaná neprítomnosť dieťaťa a okolnosti nasvedčujúce tomu, že ochorenie dieťaťa je účelový dôvod na ospravedlnenie jeho neprítomnosti.  Príklady ospravedlňovania neprítomnosti z dôvodu ochorenia a vzor lekárskeho potvrdenia o chorobe dieťaťa sa nachádza v prílohe č.3.
Usmernenie nadväzuje na zákon č. 176/2025 Z. z., ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“). 
S účinnosťou od 1. septembra 2026 upravuje postup materskej školy pri ospravedlňovaní neprítomnosti dieťaťa plniaceho povinné predprimárne vzdelávanie a dieťaťa pokračujúceho v plnení povinného predprimárneho vzdelávania (ďalej len „dieťa“) v materskej škole § 144 ods. 9, 10, 12, 13 a 16 až 22 školského zákona. 
Ustanovenia § 144 ods. 12 a ods. 16 školského zákona sa vzťahujú len na neprítomnosť dieťaťa z dôvodu ochorenia alebo úrazu. Neprítomnosť dieťaťa z iného dôvodu ospravedlňuje materská škola na základe žiadosti zákonného zástupcu alebo zástupcu zariadenia postupom upraveným v školskom poriadku materskej školy. S cieľom viesť prehľadnú evidenciu neprítomnosti dieťaťa z dôvodu ochorenia alebo úrazu bude materská škola evidovať neprítomnosť oddelene od neprítomnosti z iných dôvodov.
Príklad 1 – po sebe nasledujúce vyučovacie dni
· Ak je dieťa neprítomné z dôvodu ochorenia alebo úrazu  od pondelka do utorka nasledujúceho týždňa a v tomto období ide o 7 po sebe nasledujúcich vyučovacích dní, potvrdenie od lekára sa ešte nevyžaduje.
· Ak neprítomnosť dieťaťa z dôvodu ochorenia alebo úrazu  pokračuje aj v ďalší vyučovací deň (streda), ide už o neprítomnosť viac ako 7 po sebe nasledujúcich vyučovacích dní a vyžaduje sa predloženie potvrdenia od lekára.
Príklad 2 – súhrnná neprítomnosť počas polroka školského roka
· Ak je dieťa z dôvodu ochorenia alebo úrazu počas jedného polroka školského roka neprítomné súhrnne 21 vyučovacích dní, potvrdenie od lekára sa ešte nevyžaduje.
· Ak neprítomnosť dieťaťa z dôvodu ochorenia alebo úrazu  počas jedného polroka školského roka dosiahne 22. vyučovací deň, vyžaduje sa potvrdenie od lekára.


[bookmark: _heading=h.lco4mcb2ymd3]2.4.6 Ospravedlnenie neprítomnosti dieťaťa v materskej škole, ktoré neplní povinné predprimárne vzdelávanie
V prípade, keď dieťa nie je prítomné v materskej škole viac ako päť dní z iných dôvodov, napr. že trávi čas so starou mamou, ide na dovolenku s rodičmi, má prerušenú dochádzku a pod., pri návrate dieťaťa do materskej školy zákonný zástupca predkladá len písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie, ktoré nesmie byť staršie ako jeden deň (§ 24 ods. 8 zákona č. 355/2007 Z. z.). V takomto prípade zákonný zástupca nepredkladá potvrdenie od lekára.

2.4.7 Prijatie vyššieho počtu detí 
Prijatie vyššieho počtu detí na triedu, ako je určené v § 28 ods. 9 školského zákona, je ustanovené len ako možnosť, nie ako povinnosť riaditeľa materskej školy. 
Riaditeľ materskej školy môže prijať vyšší počet detí do triedy len o tri deti, čo je zárukou, že sa do konkrétnych tried neprijme neobmedzene vysoký počet detí. Riaditeľ  materskej  školy  môže  o prijatí  vyššieho  počtu  detí  rozhodnúť  iba  v prípadoch ustanovených v § 28 ods. 10 školského zákona: 
a)  pri  zmene  trvalého pobytu dieťaťa  –  aby  sa  umožnilo  pri  presťahovaní  sa  rodiny  počas školského roka zabezpečiť najmä plnenie povinného predprimárneho vzdelávania v materskej škole aj v mieste nového bydliska, 
b) pri pokračovaní plnenia povinného predprimárneho vzdelávania v materskej škole – aby sa 
umožnilo  dieťaťu,  ktorého  zákonní  zástupcovia  sa  „na  poslednú  chvíľu“  rozhodli  požiadať 
o pokračovanie plnenia povinného predprimárneho vzdelávania, pokračovať v plnení povinného predprimárneho vzdelávania v pôvodnej materskej škole, 
c) pri zvýšenom záujme zákonných zástupcov detí o výchovu a vzdelávanie v materskej škole – napríklad vo vzťahu k deťom, pre ktoré je predprimárne vzdelávanie povinné.

2.4.8  Oslobodenie dieťaťa od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie
V prípade dieťaťa, ktoré síce dosiahne päť rokov veku do 31. augusta, ktorý predchádza začiatku školského roka, od ktorého bude dieťa plniť povinnú školskú dochádzku v základnej škole, avšak má nepriaznivý zdravotný stav, ktorý mu neumožňuje vzdelávať sa až do pominutia dôvodov, môže riaditeľ materskej školy rozhodnúť o oslobodení od povinnosti dochádzať do materskej školy, ak mu zákonný zástupca predloží: 
-  písomný súhlas pediatra a  
-  písomný súhlas zariadenia poradenstva a prevencie. 
Dieťa, ktorému zdravotný stav neumožňuje vzdelávať sa, a má vydané rozhodnutie o oslobodení od povinnosti dochádzať do materskej školy zo zdravotných dôvodov sa neposkytuje žiadne vzdelávanie ani v materskej škole, ani individuálnym vzdelávaním až do pominutia dôvodov, pre ktoré došlo k oslobodeniu. Môže byť na základe žiadosti zákonného zástupcu oslobodené od povinnosti dochádzať do materskej školy do pominutia dôvodov, a to rozhodnutím riaditeľky podľa § 37 ods. 1 písm. f) zákona č. 321/2025 Z. z. v nadväznosti na § 28a ods. 5 školského zákona.

2.4.9 Doklad o absolvovaní predprimárneho vzdelávania
Predprimárne vzdelávanie získa dieťa absolvovaním posledného roka školského vzdelávacieho programu odboru vzdelávania v materskej škole Doklad o absolvovaní predprimárneho vzdelávania ,, Osvedčenie o absolvovaní predprimárneho vzdelávania“ vydá riaditeľ materskej školy len dieťaťu, ktoré absolvovalo posledný rok vzdelávacieho programu odboru vzdelávania materskej školy. 

2.5 Podporné opatrenia
Jedným z prostriedkov realizácie inkluzívneho vzdelávania v školách (ktoré nerozlišuje deti podľa diagnózy, ale pozerá na všetky deti ako na ľudské bytosti s rozmanitými potrebami) je systém podporných opatrení, ktorých zavedenie rozširuje okruh detí, ktorým môže byť poskytnutá potrebná podpora, ktorá sa doteraz priznávala iba skupine detí so zdravotným znevýhodnením. Potrebnú podporu teda môže dostať širšia skupina detí, napríklad deti s ťažkosťami v oblasti jazykových a kognitívnych schopností, motivácie a emocionality či zručností. 
Podporné opatrenia pre deti a žiakov poskytuje aj naša materská škola. Zámerom postupného zavádzania podporných opatrení je plnohodnotné zapájanie detí do výchovy a vzdelávania a rozvíjanie ich vedomostí, zručností a schopností. Niektoré opatrenia môže odporučiť aj triedna učiteľka. O poskytnutie podporného opatrenia vo výchove a vzdelávaní môže požiadať aj rodič. 
Podporné opatrenia môžu byť priamo spracované na úrovni podpory pre všetky deti, kde škola stanoví, ktorú podporu poskytujú ako prevenciu všetkým deťom. Poskytovať podporné opatrenia deťom umožňuje zákon č. 182/2023 Z. z., ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony platný od 1. septembra 2023. Ako postupovať: 
Krok 1 
Žiadateľ /zákonný zástupca dieťaťa, pedagogický zamestnanec, odborný zamestnanec, zástupca zariadenia/ požiada riaditeľku školy o vypracovanie „Vyjadrenia na účel poskytnutia podporného opatrenia“ Riaditeľka školy následne zabezpečí vypracovanie „Vyjadrenia na účel poskytnutia podporného opatrenia“. 
Krok 2 
Vyjadrenia na účel poskytnutia podporného opatrenia vypracuje riaditeľkou školy poverený zamestnanec – učiteľ, školský špeciálny pedagóg, odborný zamestnanec alebo zariadenie poradenstva a prevencie. Vyjadrenia na účel poskytnutia podporného opatrenia sa poskytuje žiadateľovi. 
Krok 3 
Na základe „Vyjadrenia na účel poskytnutia podporného opatrenia“ môže žiadateľ požiadať riaditeľa školy o poskytnutie podporného opatrenia. 
Krok 4 
Riaditeľka školy na základe žiadosti o poskytnutie podporného opatrenia zohľadní personálne, priestorové, materiálno-technické a finančné podmienky školy. Riaditeľka školy sa písomne vyjadrí žiadateľovi o poskytnutie podporných opatrení do 10 dní odo dňa, kedy bol požiadaný poskytnutiu podporného opatrenia. Následne škola zabezpečí poskytnutie podporného opatrenia dieťaťu, v súlade s odporúčanými podpornými opatreniami, vrátane ich rozsahu vo Vyjadrení na účel poskytnutia podporného opatrenia.

[bookmark: _heading=h.58xpnnljt2pk]2.5.1 Cielené podporné opatrenia 
Cielené podporné opatrenia poskytované materskou školou sú:
a) poskytovanie výchovy a vzdelávania na základe úpravy cieľov, metód, foriem a prístupov vo výchove a vzdelávaní,
b) zabezpečenie činností na rozvoj pohybovej schopnosti, zmyslového vnímania, komunikačnej schopnosti, kognitívnej schopnosti, sociálno-komunikačných zručností, emocionality a sebaobsluhy,
c) zabezpečenie poskytovania kurzu vyučovacieho jazyka školy alebo inej podpory pri osvojovaní si vyučovacieho jazyka školy,
d) zabezpečenie doučovania alebo cieleného učenia na dosiahnutie najvyššieho individuálneho kognitívneho potenciálu dieťaťa
e) činnosť na podporu sociálneho zaradenia,
f) poskytovanie zdravotnej starostlivosti,
g) zabezpečenie úpravy priestorov školy určených na podporu vnímania a nadobúdanie zručností,
h) odstraňovanie fyzických bariér v priestoroch školy alebo školského zariadenia a organizačných bariér pri výchove a vzdelávaní.
K poskytnutiu podporných opatrení je potrebné vyjadrenie pedagogických zamestnancov, odborných zamestnancov školy alebo vyjadrenie zariadenie poradenstva a prevencie.

[bookmark: _heading=h.tpoy3kahgt7]2.5.2 Podporné opatrenia bez vyjadrení, ktoré sú poskytované materskou školou
Podporné opatrenia bez vyjadrení, ktoré sú  poskytované materskou školou
t) prevencia na podporu fyzického zdravia, duševného zdravia a prevencia výskytu rizikového správania,
u) krízovú intervenciu.

2.5.3 Osobitosti výchovy a vzdelávania detí so špeciálnymi výchovno-vzdelávacími potrebami v súlade s princípmi inkluzívneho vzdelávania 
Poskytujeme podmienky pre inkluzívne vzdelávanie.  Do úvahy berieme nasledovné všeobecne platné princípy inklúzie vo vzdelávaní, ktoré zohľadňujeme aj pri tvorbe školského vzdelávacieho programu:
1. Vzdelávanie pre všetkých.
2. Univerzálne a rovnaké vzdelávacie ciele (na výstupe vzdelávania).
3. Diverzita a adaptabilita na úrovni presnej identifikácie a diferencovanosti vstupných podmienok a pokroku vo vzdelávaní.
4. Adaptácia procesu a postupu podmienkam lokálnej komunity a jej potrieb.
5. Presah školských aktivít na lokálne aktivity a ich integrácia do činnosti školy.
6. Intenzívny profesijný vývin podieľajúcich sa pedagogických zamestnancov.
Zabezpečujeme nasledovné kritériá inkluzívneho vzdelávania 
· Spravodlivosť a rovnosť v poskytovaní výchovy a vzdelávania
· Koordinované ciele a spolupráca
· Pripravenosť pedagogických zamestnancov na inkluzívne vzdelávanie
· Inkluzívne prostredie materskej školy

2.5.4 Osobitosti výchovy a vzdelávania cudzincov 
Pri predprimárnom vzdelávaní detí cudzincov sa zameriava na rozvíjanie elementárnych základov: 
1. komunikačných kompetencií,
2. matematických kompetencií a kompetencií v oblasti vedy a techniky,
3. digitálnych kompetencií,
4. kompetencií učiť sa, riešiť problémy, tvorivo a kriticky myslieť,
5. sociálnych a personálnych kompetencií,
6. občianskych kompetencií,
7. pracovných kompetencií.
Osobitosťou výchovno-vzdelávacej činnosti je aj osvojovanie si základov slovenského jazyka tak, aby deti mali dostatočné a veku primerané komunikačné schopnosti v slovenskom jazyku.

2.5.5 Osobitosti výchovy a vzdelávania detí v národnostných materských školách 
Výchovno-vzdelávacia činnosť na predprimárnom stupni vzdelávania národnostných škôl sa 
zameriava  aj  na  zachovanie  a rozvoj  kultúrnej  a jazykovej  identity  detí  patriacich 
k národnostným menšinám. Osobitosťou výchovno-vzdelávacej činnosti je aj osvojovanie si 
základov  slovenského  jazyka  ako  L2,  tak,  aby  deti  mali  dostatočné  a  veku  primerané 
komunikačné schopnosti v slovenskom jazyku.  
Učiteľky prepájajú komunikáciu v jazyku príslušnej národnostnej menšiny a v slovenskom 
jazyku tak, aby deťom poskytovali kvalitné rečové vzory v oboch jazykoch. 
9) Zrušujú sa časti „Organizačné podmienky na výchovu a vzdelávanie v materských školách“; 
„Povinné  personálne  zabezpečenie  predprimárneho  vzdelávania  v  materských  školách“; 
„Povinné materiálno-technické a priestorové zabezpečenie predprimárneho vzdelávania“; 
„Podmienky na zaistenie bezpečnosti a ochrany zdravia pri výchove a vzdelávaní“ a „Zásady  
[bookmark: _heading=h.63phqh2vqyl6]a podmienky pre vypracovanie školských vzdelávacích programov“.

2.5.6 Pôsobenie školského podporného tímu
Na príslušný školský rok ministerstvo prideľuje príspevok na úhradu nákladov na osobné náklady školského psychológa alebo odborného zamestnanca alebo iného pedagogického zamestnanca na zabezpečenie poskytovania činností podpornej úrovne prvého stupňa v systéme poradenstva a prevencie. Pri prideľovaní pracovných úväzkov školského podporného tímu zo štátneho rozpočtu sa postupuje podľa paušálneho kľúča na  základe kritérií, ktoré sú prehľadne popísané v Metodike prideľovania finančných prostriedkov na realizáciu podporných opatrení vo výchove a vzdelávaní. Pôsobenie školského podporného tímu sa každoročne v materskej škole mení v závislosti o potrieb materskej školy a pridelenia pracovných úväzkov. 
2.6 Úhrada nákladov spojených s predprimárnym vzdelávaním 
Pravidelne uhrádzať  mesačný  príspevok  zákonného  zástupcu  na  čiastočnú  úhradu výdavkov za pobyt dieťaťa v materskej škole podľa Všeobecne záväzného nariadenia Mesta Banská Bystrica č. 15/2022 určení výšky príspevkov pre školy a školské zariadenia v zriaďovateľskej pôsobnosti Mesta Banská Bystrica) a príspevok na stravu podľa pokynov materskej školy; Príspevok na stravu podľa pokynov materskej školy – poplatky sú viazané na platné aktuálne VZN Mesta Banská Bystrica je 32€. Zákonný zástupca, ktorý uhradí príspevok a nastanú  podmienky   podľa uvedeného (VZN príloha), materská škola úhradu  kompenzuje v nasledujúcom mesiaci. Na kompenzáciu vrátenia poplatkov je potrebná - Žiadosť o prerušenie dochádzky a žiadosť o vrátenie príspevku vyžiada u riaditeľky MŠ. V prípade, že zákonný zástupca neuhradí uvedené poplatky  MŠ, ŠJ  v zmysle VZN Mesta Banská Bystrica v stanovenom termíne, riaditeľka materskej školy konzultuje problém v spolupráci so zriaďovateľom  materskej školy. Podľa § 28 ods. 3) školského zákona sa vzdelávanie v materských školách uskutočňuje za čiastočnú úhradu výdavkov za pobyt dieťaťa v materskej škole. V materskej škole zriadenej obcou, výšku tohto mesačného príspevku určí zriaďovateľ všeobecne záväzným nariadením (príloha). Za jeho plnenie a evidenciu zodpovedá riaditeľka materskej školy. Zákonný zástupca je povinný realizovať úhradu príspevku v riadne stanovených termínoch a to aj v prípade, že dieťa v danom čase materskú školu nenavštevuje, resp. je choré, hospitalizované umiestnené v sanatóriu a pod. Príspevok zákonný zástupca uhrádza mesačne medzi 1. a 10. dňom v kalendárnom mesiaci bezhotovostne alebo vkladom na bankový účet určený mestskou časťou. V prípade úhrady prostredníctvom trvalého príkazu, si zákonný zástupca zadáva 10 platieb na 10 mesiacov (september - jún). Pri návšteve dieťaťa materskej školy v letných mesiacoch (júl, august), platbu realizuje až aktuálne pri nástupe na letnú dochádzku. 
Platbu na január ďalšieho kalendárneho roka uhrádza v januári (medzi 2-10. dňom), nie v decembri, z dôvodu ukončenia účtovníctva za predchádzajúci kalendárny rok. 
Príspevok zákonný zástupca uhrádza na účet Mesta Banská Bystrica IBAN:                                SK 49 7500 0000 0040 1714 6688 Pre identifikáciu platby je potrebné do poznámky uviesť meno, priezvisko dieťaťa a triedu, ktorú navštevuje. Riaditeľka a ani učiteľky nie sú povinné upozorňovať na chýbajúcu úhradu. Za sledovanie a kontrolu odchádzajúcich platieb je zodpovedný zákonný zástupca. V prípade reklamácie alebo spornej platby, riaditeľka môže žiadať o predloženie dokladu o úhrade. Od príspevku za pobyt dieťaťa v materskej škole je zákonný zástupca oslobodený ak: 
▪ dieťa plní povinné predprimárne vzdelávanie, 
· zákonný zástupca dieťaťa predloží riaditeľke materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi, 
· je dieťa umiestnené v zariadení na základe rozhodnutia súdu, 	
· má dieťa prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo vážnych rodinných dôvodov preukázateľným spôsobom (vydokladované potvrdením od lekára alebo zdravotníckeho zariadenia), 
· dieťa nenavštevuje školu v čase školských letných prázdnin alebo je prerušená prevádzka materskej školy zapríčinená zriaďovateľom alebo inými závažnými dôvodmi 

2.6.1 Príspevok na čiastočnú úhradu nákladov na nákup potravín 
Dieťa je na školské stravovanie prihlásené na základe vypísaného tlačiva ,,Zápisný lístok na stravovanie“. Tlačivá sú k dispozícii v šatniach a na webovej stránke. Podľa § 140 ods. 10) školského zákona výšku príspevku na čiastočnú úhradu nákladov, výšku príspevku na režijné náklady a podmienky úhrady v školskej jedálni, ktorej zriaďovateľom je obec, určí zriaďovateľ všeobecne záväzným nariadením. 
[bookmark: _heading=h.69c3pyvstliw]Príspevok zákonný zástupca uhrádza mesačne do 20. dňa mesiaca, ktorý predchádza mesiacu, v ktorom sa stravovanie má poskytnúť a to bezhotovostne alebo vkladom na bankový účet určený mestskou časťou. 
Zákonný zástupca uskutočňuje platbu na číslo účtu Mesta Banská Bystrica (Školská jedáleň pri Materskej škole) IBAN: SK 49 7500 0000 0040 1714 6688
Pre identifikáciu platby je potrebné do poznámky uviesť meno, priezvisko dieťaťa a triedu, ktorú navštevuje. Riaditeľka, vedúca školskej jedálne a  ani učiteľky nie sú povinné upozorňovať na chýbajúcu úhradu.
Za sledovanie a kontrolu odchádzajúcich platieb je zodpovedný zákonný zástupca. V prípade reklamácie alebo spornej platby, vedúca školskej jedálne môže žiadať o predloženie dokladu o úhrade. Za evidenciu platieb za pobyt v MŠ zodpovedá riaditeľka školy. Za evidenciu platieb školského stravovania zodpovedá vedúca školskej jedálne. 
Neuhrádzanie príspevkov alebo nedodržiavanie termínov úhrad príspevku za pobyt dieťaťa v materskej škole a príspevku na nákup potravín či režijných nákladov je hrubým porušením školského poriadku a môže byť po písomnom upozornení riaditeľkou dôvodom na predčasné ukončenie dochádzky dieťaťa na predprimárne vzdelávanie, ak sa nejedná o dieťa plniace povinné predprimárne vzdelávanie.



ČLÁNOK 3
VÝKON PRÁV A POVINNOSTI DETÍ A ICH ZÁKONNÝCH ZÁSTUPCOV, PRAVIDLÁ VZÁJOMNÝCH VZŤAHOV A VZŤAHOV S PEDAGOGICKÝMI ZAMESTNANCAMI A ĎALŠÍMI ZAMESTNANCAMI MŠ

3.1       Práva a povinnosti dieťaťa 
(v súlade s § 144  zákona č. 245/2008 Z.z. o výchove a vzdelávaní /školský zákon/ a o zmene a doplnení niektorých zákonov)
 Dieťa   má  právo na
· rovnoprávny prístup ku vzdelávaniu,
· bezplatné vzdelanie pre deti, pre ktoré je predprimárne vzdelávanie v materskej škole povinné,
· vzdelanie v štátnom jazyku a materinskom jazyku v rozsahu ustanovenom týmto zákonom,
· individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom týmto zákonom,
· úctu k jeho vierovyznaniu, svetonázoru, národnostnej a etnickej príslušnosti, poskytovanie poradenstva a služieb spojených s výchovou a vzdelávaním,
· výchovu a vzdelávanie v bezpečnom a hygienicky vyhovujúcom prostredí,
· organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
· úctu k svojej osobe a na zabezpečenie ochrany proti fyzickému, psychickému a sexuálnemu násiliu,
· na informácie týkajúce sa jeho osoby a jeho výchovno-vzdelávacích výsledkov,
· na individuálne vzdelávanie za podmienok ustanovených týmto zákonom podľa §24,
· náhradu škody, ktorá mu vznikla pri výchove a vzdelávaní alebo v priamej súvislosti s nimi; toto ustanovenie sa nevzťahuje na škodu podľa osobitného predpisu,
· dieťa so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú,
· dieťa so špeciálnymi výchovno-vzdelávacími potrebami má právo používať pri výchove a vzdelávaní špeciálne učebnice, učebné texty, pracovné zošity, multimediálne pomôcky a špeciálne didaktické a kompenzačné pomôcky.
Dieťa je povinné
· neobmedzovať svojim konaním práva ostatných osôb zúčastňujúcich sa výchovy a vzdelávania,
· dodržiavať školský poriadok a ďalšie vnútorné predpisy a pravidlá triedy,
· chrániť pred poškodením majetok školy a majetok, ktorý materská škola využíva na výchovu a vzdelávanie,
· pravidelne sa zúčastňovať na výchove a vzdelávaní a riadne sa vzdelávať, ak tento zákon neustanovuje inak,
· konať tak, aby neohrozovalo svoje zdravie a bezpečnosť, ako aj bezpečnosť ďalších osôb zúčastňujúcich sa na výchove a vzdelávaní,
· ctiť si ľudskú dôstojnosť svojich spolužiakov a zamestnancov školy,
· rešpektovať pokyny zamestnancov materskej školy, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.

 3.2 Práva a povinnosti zákonného zástupcu dieťaťa 
 (v súlade s § 144  zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov)
Zákonný zástupca dieťaťa má právo
· vybrať pre svoje dieťa školu, ktorá poskytuje výchovu a vzdelávanie zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti,
· žiadať, aby sa v rámci výchovy a vzdelávania poskytovali deťom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona,
· oboznámiť sa s výchovno – vzdelávacím programom materskej školy a školským poriadkom,
· byť informovaný o výchovno – vzdelávacích výsledkoch svojho dieťaťa,
· zúčastňovať sa výchovy a vzdelávania po predchádzajúcom súhlase riaditeľky školy,
· vyjadrovať sa k výchovno – vzdelávaciemu programu materskej školy prostredníctvom orgánov školskej samosprávy.
Zákonný zástupca dieťaťa je povinný
· vytvoriť pre dieťa podmienky na prípravu na výchovu a vzdelávanie v materskej škole,
· dodržiavať podmienky predprimárneho vzdelávania dieťaťa určené školským poriadkom,
· s dieťaťom absolvovať diagnostické vyšetrenie, ak sa špeciálne výchovno-vzdelávacie potreby dieťaťa prejavia po jeho prijatí do materskej školy a je potrebné zmeniť formu vzdelávania dieťaťa, 
· dbať na sociálne a kultúrne zázemie dieťaťa a rešpektovať jeho špeciálne výchovno – vzdelávacie potreby,
· nahradiť škodu, ktorú dieťa úmyselne zavinilo,
· prihlásiť dieťa na plnenie povinnej školskej dochádzky,
· oznámiť škole príčinu neprítomnosti dieťaťa,
· predložiť potvrdenie od lekára ak neprítomnosť dieťaťa v materskej škole z dôvodu ochorenia trvá viac ako sedem po sebe nasledujúcich dní,
· všetky veci súvisiace s poskytovaním predprimárneho vzdelávania jeho dieťaťu riešiť interne, v materskej škole s učiteľkami, ktoré pracujú v triede, v ktorej je zaradené jeho dieťa a podľa potreby s riaditeľkou,
· zdržať sa znevažujúcich vyjadrení, statusov a komentárov na sociálnych sieťach týkajúcich sa pedagogickej činnosti materskej školy a riadenia materskej školy,
· prevziať svoje dieťa z materskej školy do času ukončenia prevádzky materskej školy,
· zákonný zástupca je povinný rešpektovať, že počas pobytu v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb, o ktorých sa údaje prenášajú (pedagogických zamestnancov, odborných zamestnancov aj nepedagogických zamestnancov materskej školy a detí prijatých do materskej školy),
· informovať materskú školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
· [bookmark: _heading=h.778gagz7un5a]zákonný zástupca je povinný rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky alebo riaditeľky.
· v prípade, podozrenia materskej školy, že zákonný zástupca opakovane preberá dieťa pod vplyvom alkoholu alebo iných omamných látok, alebo v prípade prejavu zmien u nasvedčujúce zanedbávaniu riadnej starostlivosti o dieťa, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej  povinnosti  vyplývajúcej  z  § 7  ods.  1  zákona  č. 305/2005  Z.  z. o sociálnoprávnej  ochrane  detí  a o sociálnej  kuratele,  informovať  o tejto  skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately.

3.2.1   Napĺňanie rodičovských práv a povinností zákonných zástupcov
· počas konania rozvodu a úprave výkonu rodičovských práv a povinností bude materská škola dbať o riadne napĺňanie rodičovských práv a povinností až do rozhodnutia súdu tak, ako to bolo do podania návrhu na rozvod manželstva a úpravu výkonu rodičovských práv a povinností k dieťaťu (napr. že každý rodič má právo priviesť dieťa do materskej školy aj ho z nej vyzdvihnúť),
· pedagogickí zamestnanci materskej školy počas prebiehajúceho konania o úprave výkonu rodičovských práv a povinností budú k dieťaťu zachovávať neutralitu vo svojich postojoch a vyjadreniach týkajúcich sa dieťaťa a v prípade potreby poskytnú nezaujaté, vecné a objektívne stanovisko len súdu, ak si ho od materskej školy písomne vyžiada, a obsah tohto písomného stanoviska neposkytnú ani jednému zákonnému zástupcovi,
· v prípade narušených vzťahov medzi zákonnými zástupcami, budú pedagogickí zamestnanci rešpektovať len rozhodnutie súdu alebo minimálne predbežné rozhodnutie súdu, ktorého zmyslom je dočasná úprava pomerov zákonných zástupcov vo vzťahu k starostlivosti o dieťa, t. j. materská škola bude rešpektovať to, že vykonateľnosť uznesenia o nariadení predbežného opatrenia nie je viazaná na jeho právoplatnosť, pretože toto uznesenie sa stáva právoplatné jeho doručením a márnym uplynutím lehoty na podanie odvolania; materská škola pritom rešpektuje skutočnosť, že aj napriek nariadeniu predbežného opatrenia rodičovské práva a povinnosti zostávajú zachované,
· v prípade zverenia dieťaťa právoplatným rozhodnutím súdu len jednému zo zákonných zástupcov, ktorý zastupuje dieťa v bežných veciach, materská škola bude riešiť všetky záležitosti týkajúce sa dieťaťa výhradne s rodičom, ktorý má dieťa v bežných veciach (napr. zabezpečenie krúžkovej činnosti atď.) zastupovať.
Priestory materskej školy nie sú miestom, kde zákonný zástupca, ktorému dieťa nebolo zverené do osobnej starostlivosti, môže kedykoľvek navštevovať maloleté dieťa mimo súdom presne určeného dňa a času obsiahnutého vo výroku rozhodnutia alebo súdom schválenej rodičovskej dohode, ak škola uvedenými dokumentmi disponuje. Priestory materskej školy môžu byť miestom styku s maloletým, avšak len v prípade, ak sa postupuje podľa súdneho rozhodnutia, v ktorom úpravu styku určí súd resp. podľa súdom schválenej rodičovskej dohody.  Materská škola bude riešiť situácie, ak zákonní zástupcovia budú svojimi vyjadreniami, statusmi a komentármi na sociálnych sieťach znevažovať pedagogickú činnosť materskej školy, riadenie materskej školy a poškodzovať dobré meno materskej školy na verejnosti. 
Výkon práv a povinností vyplývajúcich zo školského zákona je v súlade s dobrými mravmi, nikto nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred  diskrimináciou  a o zmene  a doplnení  niektorých  zákonov  (antidiskriminačný  zákon) v znení neskorších predpisov.  




3.3 Pravidlá vzájomných vzťahov a vzťahov s pedagogickými zamestnancami a ďalšími zamestnancami školy 
· materská škola napĺňa rodičovské práva a povinnosti zákonných zástupcov počas konania o rozvode a úprave výkonu rodičovských práv k dieťaťu až do rozhodnutia súdu, 
· materská škola zachová neutralitu prebiehajúceho konania o úprave výkonu rodičovských práv a povinností k dieťaťu, v prípade potreby poskytne nezaujaté stanovisko len súdu, ak si ho vyžiada, 
· materská škola rešpektuje rozhodnutie súdu alebo predbežné rozhodnutie súdu, v prípade zverenia dieťaťa právoplatným rozhodnutím súdu do osobnej starostlivosti len jednému zákonnému zástupcovi, ktorý zastupuje dieťa v bežných veciach, poskytne informáciu o tom, že materská škola bude riešiť všetky záležitosti týkajúce sa dieťaťa výhradne so zákonným zástupcom, ktorý má dieťa v bežných veciach (napr. zabezpečenie informovaného súhlasu a pod.) zastupovať, 
· v prípade, že zákonný zástupca nevyzdvihne svoje dieťa z materskej školy do času ukončenia prevádzky školy, materská škola bude kontaktovať postupne všetky osoby, ktoré majú splnomocnenie na prevzatie dieťaťa, ak ani jedna z týchto osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov, zamestnanec nemá právo v takomto prípade vziať neprevzaté dieťa domov .
· v prípade, že má materská škola podozrenie, že zákonný zástupca opakovane preberá svoje dieťa pod vplyvom alkoholu, alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods.1 zákona č. 305/2005 Z.z. o sociálnoprávnej ochrane detí a o sociálnej kuratele, informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately, 
· priestory materskej školy nie sú miestom, kde zákonný zástupca, ktorému dieťa nebolo zverené do osobnej starostlivosti, môže kedykoľvek navštevovať maloleté dieťa mimo súdom presne určeného dňa a času, obsiahnutého vo výroku rozhodnutia alebo súdom schválenej rodičovskej dohode, ak škola uvedenými dokumentmi disponuje 
· priestory materskej školy môžu byť miestom styku s maloletým, avšak len v prípade, ak sa postupuje podľa súdneho rozhodnutia, v ktorom úpravu styku určí súd, resp. podľa súdom schválenej rodičovskej dohody.

3.3.1 Práva zamestnancov materskej školy 
Pedagogický zamestnanec a odborný zamestnanec má ako každá fyzická osoba právo na ochranu svojej osobnosti, najmä života a zdravia, občianskej cti a ľudskej dôstojnosti, ako aj súkromia, svojho mena a prejavov osobnej povahy. Uvedené práva sa zaručujú každému v súlade so zásadou rovnakého zaobchádzania. Výkon práv a povinností musí byť v súlade s dobrými mravmi. Nikto nesmie uvedené práva a povinnosti zneužívať na škodu druhého. Pedagogický zamestnanec a odborný zamestnanec má okrem práv ustanovených osobitnými právnymi predpismi pri výkone pracovnej činnosti právo na: 
· zabezpečenie podmienok potrebných na výkon pracovnej činnosti, najmä na ochranu pred prejavmi násilia zo strany detí, žiakov, poslucháčov, zákonných zástupcov alebo iných osôb, ktoré majú dieťa zverené do starostlivosti na základe rozhodnutia súdu, a zo strany ďalších fyzických osôb alebo právnických osôb, 
· ochranu pred sociálno-patologickými prejavmi v správaní vedúcich pedagogických zamestnancov, vedúcich odborných zamestnancov, ďalších zamestnancov, zriaďovateľa, zákonných zástupcov, iných fyzických osôb alebo právnických osôb, 
· ochranu pred neodborným zasahovaním do výkonu pracovnej činnosti, 
· účasť na riadení školy, školského zariadenia alebo zariadenia sociálnej pomoci prostredníctvom osobného členstva alebo volených zástupcov v poradných, metodických a samosprávnych orgánoch, 
· predkladanie návrhov na skvalitnenie výchovy a vzdelávania, 
· výber a uplatňovanie pedagogických metód, foriem, didaktických prostriedkov výchovy a vzdelávania a na výber odborných metód, 
· profesijný rozvoj, 
· objektívne hodnotenie výkonu pracovnej činnosti. 



3.3.2 Povinnosti zamestnancov školy 
K úspešnému dosiahnutiu všetkých úloh školy je pracovná disciplína založená na vzťahoch vzájomnej pomoci zamestnancov a na ich kladnom vzťahu k práci. 
Na dosiahnutie tohto predpokladu sú všetci zamestnanci povinní: 
· pracovať zodpovedne, iniciatívne a riadne podľa svojich síl, znalostí, riadiť sa pri práci platnými predpismi a smernicami, plniť pokyny a príkazy nadriadených orgánov a dodržiavať zásady spolupráce, 
· na pracovisko prichádzať včas, dodržiavať harmonogram pracovného času, každý svoj príchod a odchod evidovať v knihe dochádzky, dokumenty k neprítomnosti na pracovisku (dovolenkový lístok, priepustka a pod.) si dať podpísať vedeniu školy vopred, v prípade neplánovanej neprítomnosti na pracovisku z vážnych dôvodov bezodkladne kontaktovať a informovať vedenie školy, 
· plne využiť pracovný čas a dodržiavať pracovnú disciplínu, 
· dodržiavať predpisy o bezpečnosti a ochrane zdravia pri práci a predpisy protipožiarnej bezpečnosti, riadne hospodáriť s prostriedkami, ktoré im boli zverené, šetriť elektrickou energiou a vodou, strážiť a ochraňovať majetok pred poškodením, stratou, zničením, 
Pedagogický zamestnanec je fyzická osoba, ktorá vykonáva pracovnú činnosť.

3.3.3 povinnosti pedagogických zamestnancov: 
· rozvíjať u detí duševné a fyzické schopnosti, pri tejto činnosti vychádzať z najnovších poznatkov vedy a  z kultúrnych tradícií, 
· chrániť a rešpektovať práva dieťaťa a jeho zákonného zástupcu, 
· zachovávať mlčanlivosť a chrániť pred zneužitím osobné údaje, informácie o zdravotnom stave a výsledky odborných vyšetrení detí s ktorými prišiel do styku, 
· rešpektovať individuálne výchovno-vzdelávacie potreby dieťaťa s ohľadom na jeho schopnosti, možnosti, sociálne a kultúrne zázemie a odporúčania odborných zamestnancov, 
· zdržať sa konania, ktoré vedie k porušovaniu práv ostatných zamestnancov, 
· správať sa v súlade s Etickým kódexom pedagogických zamestnancov a odborných zamestnancov, 
· podieľať sa na vypracovaní a vedení pedagogickej dokumentácie a ďalšej dokumentácie, 
· usmerňovať a objektívne hodnotiť výchovu a vzdelávanie dieťaťa, 
· podieľať sa na tvorbe a uskutočňovaní školského vzdelávacieho programu, 
· udržiavať a rozvíjať svoje profesijné kompetencie, 
· vykonávať pracovnú činnosť prostriedkami, metódami, formami a postupmi, ktoré zodpovedajú súčasným vedeckým poznatkom, hodnotám a cieľom školského vzdelávacieho programu,  
· poskytovať dieťaťu a zákonnému zástupcovi poradenstvo a odbornú pomoc spojenú s výchovou a vzdelávaním,
· informovať dieťa a zákonného zástupcu o priebehu a výsledkoch výchovy a vzdelávania, 
· riadiť sa Štátnym a Školským vzdelávacím programom, poznať pedagogické predpisy pokiaľ sa vzťahujú na ich prácu v zariadení, rešpektovať a dodržiavať aktuálne platnú legislatívu, 
· plniť stanovenú mieru vyučovacej povinnosti, pripravovať si pomôcky súvisiace s vyučovaním a výchovnou činnosťou, zúčastňovať sa na pracovno-prevádzkových poradách, stretnutiach pedagogickej rady, 
· ďalej sa vzdelávať a to samostatným štúdiom alebo v organizovaných formách ďalšieho vzdelávania pedagogických zamestnancov, zúčastňovať sa aktualizačného vzdelávania v legislatívne danom rozsahu, 
· sústavne sa snažiť vytvoriť dobrý vzťah rodičov a verejnosti k zariadeniu, byť svojím osobným životom príkladom, svojim konaním a vystupovaním v škole i na verejnosti poskytovať záruku dobrej výchovy detí, 
· prichádzať na pracovisko v dostatočnom časovom predstihu, aby v čase, ktorý im určuje začiatok pracovného času boli pripravení na výkon práce, aby si v dostatočnom čase prevzali deti zo zbernej triedy a tak zabezpečili otvorenie tried podľa harmonogramu prevádzky školy, svoj príchod a odchod evidovať v knihe dochádzky pre zamestnancov, 
· prevziať zodpovednosť za bezpečnosť a ochranu zdravia detí, od ich prevzatia od rodičov, prípadne od prevzatia zo zbernej triedy od inej kolegyne oproti podpisu až do chvíle odovzdania rodičom, inej splnomocnenej osobe, alebo inej kolegyni opäť oproti podpisu.

3.3.4 Povinnosti nepedagogických zamestnancov: 
· Pani upratovačka je počas dňa nápomocná učiteľkám v prípade potreby. Pomáha pri obliekaní a vyzliekaní detí, postará sa o dieťa, ktoré sa pociká, alebo sa mu stane iná nehoda, ale aj keď sa zašpiní. Je nápomocná učiteľkám počas mimoriadnych situácii, napríklad pri úraze dieťaťa, v prípade potreby postrážia deti na krátky čas, ak si to situácia bezprostredne a nevyhnutne vyžaduje, napríklad pri nevoľnosti učiteľky, alebo v prípade inej vážnej a nepredvídanej situácie. V prípade takýchto situácii, keď nie je ani jedna pani upratovačka na blízku, pani učiteľka ju kontaktuje telefonicky a požiada o jej pomoc. Pomáhajú učiteľke pri uprataní výtvarných pomôcok, farieb, štetcov, postarajú sa o umytie znečistených nádob a stolov po maľovaní, alebo inej činnosti detí. U detí 5-6 ročných vedie učiteľka deti k samostatnosti a k tomu, aby si po sebe poupratovali. 
· Pomáhajú v prípade potreby učiteľkám pri presune detí do končiacej triedy, alebo počas delenia detí do iných tried. 
· Pani upratovačka sa zúčastňuje v prípade potreby na mimoriadnych aktivitách s deťmi, mimoriadnych dňoch, na vychádzke ako sprievodná osoba, ktorá je zamestnancom materskej školy. Účasť na aktivitách im riaditeľka školy, alebo poverená učiteľka oznámi vopred, podá im informáciu o organizácii aktivity. Zamestnanci sú povinní zodpovedne, presne a dochvíľne plniť pokyny nadriadených zamestnancov. Zamestnanci musia oznámiť dôležité osobné údaje, najmä zmenu rodinného stavu, narodenie dieťaťa, zmenu bydliska, vydanie nového občianskeho preukazu a pod. riaditeľke školy, alebo zamestnávateľovi – príslušnému zamestnancovi mzdového a personálneho referátu. V prípade, keď zamestnanec nemôže dôjsť do práce pre odôvodnenú prekážku, je povinný oznámiť to bez meškania riaditeľke školy, bez súhlasu bezprostredne nadriadeného zamestnanca sa nesmie zamestnanec vzdialiť z pracoviska v čase výkonu práce. Zamestnanec je povinný zachovávať mlčanlivosť o skutočnostiach, o ktorých sa dozvedel pri vykonávaní verejnej služby, a ktoré v záujme zamestnávateľa nie je možné oznamovať iným osobám, a to aj po skončení pracovného pomeru v súlade so zákonom č. 18/2018 Z.z. o ochrane osobných údajov a o zmene a doplnení niektorých zákonov. 
Riaditeľka materskej školy, vedúca školskej jedálne a triedna učiteľka poskytujú v prípade potreby a záujmu konzultačné hodiny, ktoré je možné si dohodnúť osobne, alebo prostredníctvom uvedených a zverejnených kontaktov. 
Výkon práv a povinností, vyplývajúcich zo školského zákona  musí byť v súlade s dobrými mravmi. Nikto nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona, sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a  o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.


ČLÁNOK 4
PODMIENKY NA ZAISTENIE BEZPEČNOSTI A OCHRANY ZDRAVIA DETÍ A ICH OCHRANY PRED SOCIÁLNO-PATOLOGICKÝMI JAVMI, DISKRIMINÁCIOU ALEBO NÁSILÍM

Za vytvorenie bezpečných a hygienických podmienok na predprimárne vzdelávanie zodpovedá riaditeľka, v zmysle zákona č.124/2006 Z.z. o bezpečnosti a ochrane zdravia pri práci a  o zmene a doplnení niektorých zákonov.
1. Z organizačných, hygienických a bezpečnostných dôvodov,  nie je vhodný vstup do tried pre zákonných zástupcov detí a ich súrodencov. V triede s celodennou výchovou a vzdelávaním zabezpečujú predprimárne vzdelávanie striedavo na zmeny dvaja učitelia. Ak to okolnosti vyžadujú (ak sa v triede nachádzajú napr.: deti zo sociálne znevýhodneného prostredia, deti s poruchami správania, zdravotne oslabené, zdravotne znevýhodnené ap.) môže riaditeľka prijať do triedy asistenta učiteľa, pomocného vychovávateľa. Pri obliekaní a sebaobsluhe detí pomáha aj prevádzkový zamestnanec.
2. V prípade školského úrazu dieťaťa postupuje v zmysle aktuálneho Metodického usmernenia Ministerstva školstva Slovenskej republiky.
Keď dieťa utrpí úraz, ktorý nie je potrebné ošetriť lekárom, ošetrí ho učiteľka obvyklým spôsobom. Úraz a spôsob ošetrenia eviduje v zošite školských úrazov. Tento záznam dá rodičovi na podpis. Keď dieťa utrpí úraz, ktorý si vyžaduje ošetrenie lekárom, službukonajúca učiteľka sa ihneď kontaktuje s rodičom dieťaťa, s ktorým sa dohodne na ďalšom postupe. Keď je rodič nezastihnuteľný, odvedie dieťa na lekárske ošetrenie zdravotníckym vozidlom, príp. taxislužbou. Po návrate z ošetrenia zaznamená úraz v zošite úrazov a znovu sa pokúsi o telefonický kontakt s rodičom. Zabezpečí odovzdanie lekárskeho záznamu o ošetrení úrazu rodičom dieťaťa.
V prípade úrazu, ktorý ohrozuje život dieťaťa, službukonajúca učiteľka požiada o privolanie rýchlej zdravotnej pomoci a rodičov ktorúkoľvek zamestnankyňu a súčasne dáva dieťaťu prvú pomoc. Keď dieťa potrebuje ošetrenie v nemocnici, službukonajúca učiteľka ho sprevádza až do príchodu rodičov. Taktiež úraz zaznamená v zošite úrazov a lekársku správu odovzdá rodičom.

4.1 Postup zamestnancov pri evidencii úrazov detí
Škola vedie knihu evidencie registrovaných a neregistrovaných školských úrazov.
Evidencia obsahuje:
· meno a priezvisko dieťaťa, ktoré utrpelo úraz,
· deň, hodinu, charakter úrazu, miesto, kde došlo k úrazu, stručný popis ako k úrazu došlo,
· svedkov úrazu, meno a priezvisko pedagogického zamestnanca, ktorý vykonával dozor v čase vzniku úrazu, dátum zapísania úrazu do evidencie,
· počet vymeškaných dní z dôvodu úrazu,
· zdravotnú poisťovňu postihnutého dieťaťa,
· zariadenie, v ktorom bolo vykonané ošetrenie úrazu.
Údaje z evidencie sa využívajú pri spisovaní záznamu o registrovanom školskom úraze a v prípade, ak sa následky úrazu prejavia neskôr.
Záznam do knihy evidencie úrazov spisuje pedagogický zamestnanec, ktorý vykonával v čase úrazu nad dieťaťom dozor. V prípade, keď to nie je možné, záznam spíše triedny učiteľ dieťaťa.
Keď ani to nie je možné, záznam spíše zamestnanec poverený riaditeľkou školy.
Záznam do knihy evidencie úrazov vykoná pedagogický zamestnanec v deň úrazu.
Keď dieťa chýba menej ako 4 dni (teda 0 až 3 dni), tento úraz sa považuje za neregistrovaný školský úraz.
Keď dieťa z dôvodu školského úrazu chýba v škole na základe stanoviska ošetrujúceho lekára viac ako tri dni (teda 4 dni a viac), považujeme tento úraz za
registrovaný školský úraz.
Škola spisuje záznam o registrovanom školskom úraze najneskôr do štyroch dní po oznámení vzniku registrovaného školského úrazu. Záznam o registrovanom školskom úraze spisuje podľa vzoru pedagogický zamestnanec, ktorý vykonával v čase úrazu nad dieťaťom dozor. Keď to nie je možné, záznam spíše triedny učiteľ dieťaťa, ktorý úraz zaevidoval, a to najneskôr do 7. kalendárnych dní odo dňa vzniku úrazu.
Záznam podpíše zákonný zástupca dieťaťa, učiteľka, ktorá záznam spísala a riaditeľka školy. Zamestnanec spisuje záznam pozve k spísaniu záznamu zákonného zástupcu dieťaťa.
· Riaditeľka alebo zástupkyňa školy je povinná do 7 kalendárnych dní od vzniku každého školského úrazu zaevidovať ho prostredníctvom webovej aplikácie Úr (MŠ SR) 1-01 sledujúcej štatistiku úrazovosti na školách.
· Záznam o registrovanom úraze dostanú: zákonný zástupca dieťaťa, škola, technik BOZP, poisťovňa, v ktorej má škola vybavené úrazové poistenie detí.
Vo veci finančného odškodnenia školského úrazu od poisťovne ďalej koná riaditeľka školy v spolupráci so zákonným zástupcom dieťaťa.
Pri poranení hlavy zabezpečuje vždy lekárske ošetrenie. Na lekárske vyšetrenie je povinná ísť učiteľka, pri ktorej úraz nastal, pričom okamžite zabezpečí dozor nad prítomnými deťmi. O úraze sú okamžite informovaní zákonní zástupcovia  dieťaťa.
Poistenie detí a zamestnancov v prípade úrazu je riešené poistnou zmluvou v poisťovni.
Materská škola vo výchove a vzdelávaní: 
· prihliada na základné fyziologické potreby detí, 
· vytvára podmienky na zdravý vývin detí a na predchádzanie sociálno-patologickým javom, 
· realizuje „ranný filter“, 
· pri preberaní dieťaťa prejavujúceho známky ochorenia a v prípade, ak sa u dieťaťa počas dňa v materskej škole prejavia príznaky ochorenia postupuje podľa § 3 ods. 5 vyhlášky o materskej škole, 
· zaisťuje bezpečnosť a ochranu zdravia detí s osobitným dôrazom na pobyt vonku a vychádzku, 
· poskytuje nevyhnutné informácie na zaistenie bezpečnosti a ochrany zdravia detí, 
· vedie evidenciu školských úrazov detí, ktoré sa stali počas výchovno-vzdelávacej činnosti a počas aktivít a činností organizovaných školou (vrátane vyhotovovania záznamu o školskom úraze). 

4.2 Zaistenie bezpečnosti zo strany materskej školy 
Za bezpečnosť a ochranu zdravia dieťaťa podľa § 4 ods. 1 zákona 541/2021 Z.z. zodpovedajú pedagogickí zamestnanci a to od prevzatia dieťaťa až po jeho odovzdanie zákonnému zástupcovi, alebo ním poverenej osobe. Za bezpečnosť detí počas krúžkovej činnosti zodpovedá učiteľka, ak realizuje krúžkovú činnosť, alebo lektor/ka-tréner/ka, ktorá/ý realizuje krúžkovú činnosť. Za dodržiavanie hygienických a bezpečnostných predpisov v priestoroch materskej školy zodpovedajú prevádzkoví zamestnanci a to v rozsahu ich určenej pracovnej náplne. Budova materskej školy a bránky do areálu sú v čase medzi 8:00 – 15:00 uzamknuté vzhľadom na bezpečnosť detí a ochranu majetku. Za uzamykanie tried zodpovedajú službukonajúce učiteľky, za uzamykanie bránky do areálu zodpovedá poverená prevádzková zamestnankyňa. Pri činnostiach, ktoré si vyžadujú zvýšený dozor, riaditeľka zabezpečí ďalšieho zamestnanca, ktorý spolu s učiteľkou zodpovedá za bezpečnosť detí. Pri činnostiach ako výcviky, výlety a exkurzie, riaditeľka zabezpečí počet zamestnancov podľa § 4 odseky 6 až 8 vyhlášky o materskej škole. Preberanie a odovzdávanie detí medzi učiteľkami prebieha osobným kontaktom a údaj o počte detí sa eviduje aj písomne, a to aj v prípade krúžkovej činnosti medzi učiteľkou a lektorom/kou - trénerom/kou. Učiteľkám nie je povolené nechávať deti bez dozoru. Pri presune je učiteľka povinná deti spočítať, počas výchovno-vzdelávacej činnosti sa venuje výlučne deťom, netelefonuje, neprijíma návštevy pri deťoch. V prípade vážnej potreby opustiť triedu s deťmi, alebo iný priestor, požiada o dohľad nad deťmi inú pani učiteľku, alebo v krajnom prípade pani upratovačky, alebo iného zamestnanca MŠ. V prípade výskytu vážnych situácií bezodkladne informuje riaditeľku, zákonného zástupcu, políciu, zdravotnú službu, hasičov a pod. Ak učiteľka zistí nedostatok na predmetoch, pomôckach alebo zariadení, ktoré môžu ohroziť zdravie alebo bezpečnosť detí, zabezpečí jeho odstránenie osobne, zamedzí deťom vstup alebo manipuláciu s takýmto predmetom, oznámi danú skutočnosť prevádzkovému zamestnancovi – pani upratovačke a informuje o stave riaditeľku, alebo zástupkyňu školy.

4.3 Potvrdenie o bezinfekčnosti prostredia
S účinnosťou od 1. septembra 2023 sa ruší predkladanie potvrdení o "bezpríznakovosti" a podľa § 24 ods. 8 zákona č. 355/2007 Z. z. materská škola už bude požadovať len vyhlásenie o bezinfekčnosti prostredia (písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie), ktoré predkladá zákonný zástupca materskej škole: 
· pred prvým vstupom dieťaťa do materskej školy a 
· vždy po neprítomnosti dieťaťa v materskej škole dlhšej ako 5 kalendárnych dní. 
Vyhlásenie o bezinfekčnosti nesmie byť staršie ako jeden deň. Tlačivá „Písomné vyhlásenie o bezinfekčnosti“ sú k dispozícii na v šatni. Predkladá sa aj v prípade, ak zákonný zástupca privádza svoje dieťa do zbernej triedy.
 
4.4 Zaistenie bezpečnosti zo strany zákonného zástupcu 
Zákonný zástupca zabezpečí pre dieťa vhodnú obuv na prezutie. Prezuvky majú mať plnú pätu, prípadne by mali byť opatrené remienkami na zapínanie a gumenou podrážkou (biela). Šľapky s otvorenou pätou nie sú povolené. V prípade pošmyknutia a úrazu pri nevhodnom prezutí neberie prítomný zamestnanec na seba zodpovednosť. Zároveň zákonný zástupca zabezpečí vhodné oblečenie. Odporúčame pohodlné, staršie oblečenie a obuv, bez nebezpečných prvkov. Zamestnanci nemajú zodpovednosť za znečistenie či poškodenie odevu a obuvi dieťaťa, prípadne stratu slnečných okuliarov. Z bezpečnostných dôvodov nie je deťom povolené nosiť do materskej školy nebezpečné predmety a hračky, mobilné telefóny, tablety, šperky (okrem drobných a bezpečných dievčenských náušničiek), mince alebo bankovky, kozmetické výrobky a liečivá. Zakázané sú cukrovinky a žuvačky. V prípade porušenia, takéto predmety budú deťom odobraté a vrátené zákonnému zástupcovi. 
V prípade poškodenia zdravia dieťaťa alebo iných detí, ktoré bolo spôsobené takýmito predmetmi, zamestnanci nepreberajú zodpovednosť. 
V prípade, že je dieťa s dočasným zdravotným znevýhodnením napr. po úraze, po operácii, so zlomeninou a pod., kedy je určitým spôsobom dočasne obmedzené v pohybe, sebaobsluhe a pod., nemôže navštevovať materskú školu až do odstránenia všetkých obmedzení a vyliečenia daných zdravotných ťažkostí.
4.5 Neprevzatie dieťaťa do materskej školy zamestnancom 
V zmysle ochrany zdravia ostatných detí a zamestnancov je učiteľka povinná vykonávať ranný filter a má právo odmietnuť prevziať dieťa, ktorého zdravotný stav nie je spôsobilý na pobyt v kolektíve. Najčastejšie príčiny takéhoto odmietnutia sú: má oči výrazne lesklé alebo červené, s hnisavým výtokom, - z uší mu vyteká tekutina a je zaschnutá na ušnici, - z nosa mu vyteká hustá zakalená tekutina, okolie nosa má červené, podráždené, - má na tvári alebo na končatinách zapálené, hnisajúce miesta a miesta aj s chrastami, - má intenzívny dusivý kašeľ alebo výrazný vlhký produktívny kašeľ, vši a pod. Keď dieťa tieto príznaky nemá, učiteľka dieťa od zákonného zástupcu prevezme. V materskej škole nie je povolené podávať deťom lieky, ani za účelom doliečovania po ochorení. Zákonný zástupca je povinný informovať učiteľku o zmenách zdravotného stavu dieťaťa. 

4.6 Izolovanie dieťaťa počas pobytu v materskej škole 
V prípade, že sa u dieťaťa prejavia príznaky ochorenia počas pobytu v materskej škole, učiteľka zabezpečí jeho izolovanie od kolektívu, zabezpečí mu dozor, ihneď informuje zákonného zástupcu o jeho zdravotnom stave a riaditeľku školy o danom zistení. Službu konajúca učiteľka zapíše do ,,ranného filtra“ príčiny izolácie dieťaťa., čas kontaktovania ZZ,  čas prevzatia ZZ alebo inej splnomocnenej osoby. Zákonný zástupca je povinný dieťa bezodkladne prevziať z materskej školy. Prípadnú dezinfekciu vykonávajú po pokyne riaditeľky poverení prevádzkoví pracovníci.

4.7 Opatrenia v prípade pedikulózy 
Pedikulóza sa vyskytuje u všetkých vekových skupín, najmä u detí. Pôvodca pedikulózy je voš detská, ktorá parazituje iba na človeku. Šíri sa hlavne pri priamom styku ale aj prostredníctvom predmetov ( hrebene, kefy, čiapky, šále, osobná posteľná bielizeň) 
Na diagnostiku slúži dôkladná prehliadka vlasov, pri ktorej hľadáme hnidy a vši, hlavne za ušnicami a v zátylku. Hlásenie ochorenia : rodič, ktorý zistí zavšivenie dieťaťa ohlási túto skutočnosť učiteľovi a riaditeľke materskej školy. Hromadný výskyt hlási riaditeľka na odbor epidemiológie RÚVZ. Učiteľka vykonáva ranný filter všetkých detí v kolektíve, v prípade výskytu vší alebo hníd, nesmie prijať takéto dieťa do materskej školy. Všeobecným predpokladom boja proti zavšiveniu je osobná čistota a častá výmena osobnej a posteľnej bielizne. V prípade výskytu je nutné včasné zahájenie dezinsekčnej akcie (zneškodnenie lezúcich vší a hníd účinným dezinsekčným prostriedkom), ktorú je nutné vykonať v celom kolektíve, t.j. aj u zdravých členov triedy, rodiny. Súčasne je nutné zahubiť i vši, ktoré sa môžu vyskytovať na pokrývkach hlavy, hrebeňoch, kefkách, bielizni a ďalších predmetoch, s ktorými prišla hlava zavšivenej osoby do styku. 
Opatrenia, ktoré je nutné vykonať: U všetkých detí a pedagógov v triede a ich všetkých rodinných príslušníkov je nutné umyť vlasy šampónom proti všiam dostupným na trhu – Parasidose, presne podľa návodu výrobcu, alebo dezinsekčným sprayom Diffusil H. Šampón aplikovať na mokré vlasy masírovaním vlasovej pokožky, nechať pôsobiť 3 minúty a opláchnuť čistou vodou. Šampón aplikovať druhýkrát, nechať pôsobiť 3 minúty a dôkladne opláchnuť čistou vodou. Na dosiahnutie požadovaného výsledku sú tieto 2 po sebe idúce aplikácie nevyhnutné. Dôležité je aplikovať túto kúru naraz a u všetkých členov kolektívu (triedy aj jednotlivých rodín), t. j. dohodnúť si napr. konkrétny víkend. Ak sa táto kúra neaplikuje u všetkých a v rovnakom čase, môže dochádzať k ďalšiemu prenosu. K zaisteniu spoľahlivého účinku (k likvidácii lariev vyliahnutých z hníd, ktoré predsa len prežili) je potrebné použitie šampónu po 14 dňoch opakovať. Na trhu sú k dispozícii aj iné prípravky napr. Devos – vlasový gél, Jacutin gel, Nemoxan – kondicionér, prípadne podľa aktuálnej ponuky. Ich použitie je však vždy nutné kombinovať s použitím šampónu. Uvedené prípravky sa dajú objednať v lekárni (distribúciu zabezpečuje napr. firma Unipharma). Sú aj prípravky na lekársky predpis, ktoré predpisuje odborný kožný lekár. Osobnú a posteľnú bielizeň je nutné vyvariť, resp. vyprať pri vysokých teplotách, dôkladne vysušiť a vyžehliť. Čiapky, šatky, šály a iný odev, ktorý nie je možné vyvárať je nutné vyprať min. v 2 cykloch pri doporučených teplotách, dôkladne vysušiť, vystaviť účinkom slnečného žiarenia, prip. postriekať prípravkom Biolit na lezúci hmyz. Prevádzkoví zamestnanci vykonajú dezinsekciu matracov, hrebeňov na vlasy, vymenia posteľnú bielizeň. Matrace, žinenky používané v škole postriekať Biolitom na lezúci hmyz, dôkladne vyvetrať, vystaviť účinkom slnečného žiarenia a min. 3-4 dni nepoužívať. Predmety prichádzajúce do priameho styku s vlasmi (hrebene, kefky) je potrebné ošetriť prípravkom Biolit na lezúci hmyz, prípadne namočiť do roztoku s obsahom chlóru (Savo, Chloramín, Persteril). Zásadné je zabezpečenie vysokej úrovne osobnej hygieny. Každý člen kolektívu musí používať vlastné predmety osobnej hygieny (uterák, hrebeň) a zabrániť ich vzájomnému požičiavaniu. To isté platí aj v prípade čiapok, šatiek, prípadne iných pokrývok hlavy.
 
4.8 Opatrenia proti šíreniu legálnych a nelegálnych drog 
Materská škola prijíma nasledovné opatrenia: 
· Primeranou formou informovať deti o existencii legálnych a nelegálnych drog a ich mimoriadne negatívnym účinkom na zdravie človeka 
· Viesť deti ku zdravému životnému spôsobu , rozlišovaniu zdravých a nezdravých návykov pre život a zdravie 
· V prevencii používať vhodnú a dostupnú literatúru (napr. Nenič svoje múdre telo) a preventívne výukové programy zakomponovať do plánov práce každej triedy. 
· Poskytovať deťom dostatok podnetov a možností realizácie prostredníctvom rôznych aktivít a tým ich viesť k plnohodnotnému životu, kde by legálne či nelegálne drogy nemali svoje miesto 
· Zabezpečiť v celom areáli školy prísny zákaz fajčenia. 
· Dbať na to, aby sa do budovy školy nedostali žiadne nepovolané osoby a tým zamedziť možnosti zlých vonkajších vplyvov na deti 
· Učitelia sa budú zúčastňovať na školeniach s touto tematikou, prípadne študovať literatúru a ostatné materiály s tematikou drog a ich šírenia. 
· V prípade podozrenia na šírenie legálnych a nelegálnych drog v prostredí MŠ bezodkladne informovať kompetentných (riaditeľka a zástupkyňa), ktorí vykonajú okamžité opatrenia. 

4.9 Bezpečnosť a prevencia 
Škola alebo školské zariadenie podľa zákona č. 36/2005 Z. z., zákona č. 305/2005 Z. z. a vyhlášky Ministerstva spravodlivosti Slovenskej republiky č. 543/2005 Z. z. o Spravovacom a kancelárskom poriadku pre okresné súdy, krajské súdy, Špeciálny súd a vojenské súdy v znení neskorších predpisov sú povinné: 
· predkladať súdu v lehotách ním určených správy o maloletom dieťati zamerané najmä na účinnosť súdom uloženého výchovného opatrenia vo vzťahu k dôvodu, pre ktorý bolo opatrenie uložené, s prípadným odporúčaním na zrušenie uloženého výchovného opatrenia, ak už splnilo svoj účel, s odporúčaním na opakované uloženie toho istého výchovného opatrenia, na uloženie iného vhodného výchovného opatrenia, alebo ak je to potrebné v záujme maloletého dieťaťa, aj s odporúčaním dočasnej úpravy jeho pomerov spôsobmi uvedenými v zákone č.36/2005Z.z., 
· poskytovať súčinnosť orgánom sociálnoprávnej ochrany detí a sociálnej kurately (orgánom ochrany) a zariadeniam zriadeným na výkon rozhodnutia súdu pri výkone opatrení sociálnoprávnej ochrany detí a sociálnej kurately u detí, 
· poskytovať bezplatne orgánu ochrany informácie na účely overenia úrovne starostlivosti o dieťa - poskytovať súčinnosť obciam a vyšším územným celkom pri plnení ich samosprávnej pôsobnosti v oblasti sociálnoprávnej ochrany detí a sociálnej kurately u detí uvedených v § 75 a 76 zákona č.305/2005 Z. z., 
· spolupracovať podľa § 94 ods. 5 zákona č. 305/2005 Z. z. s orgánmi ochrany pri hodnotení a riešení situácie dieťaťa alebo pomoci deťom, ktoré sú týrané, pohlavne zneužívané, zanedbávané alebo u ktorých sa to dôvodne predpokladá; ak súd povolil orgánu ochrany vstup do obydlia na účel preverenia informácie, že by dieťa mohlo byť vystavené ohrozeniu života, zdravia alebo neľudskému alebo zlému zaobchádzaniu, zamestnanec orgánu ochrany je oprávnený v sprievode policajta vstúpiť do obydlia a preveriť stav dieťaťa aj spolu s ústne alebo elektronicky vopred prizvaným zástupcom školy alebo školského zariadenia, v prípade ak tento môže napomôcť prevereniu stavu dieťaťa a súhlasí so svojou účasťou (POP na školský rok 2025-2026). 
Pri činnostiach, ktoré si vyžadujú zvýšený dozor, riaditeľka zabezpečí počet pedagogických zamestnancov nasledovne:
· na plavecký výcvik je najviac osem detí na jedného pedagogického zamestnanca,
· v škole v prírode je počet detí podľa vyhlášky o škole v prírode,
· na výletoch a exkurziách je potrebný dozor dvoch pedagogických zamestnancov a jednej poverenej plnoletej osoby s počtom detí podľa § 28 ods. 10 školského zákona.
Na základe dohody autorizovaný bezpečnostný technik a technik požiarnej ochrany, ktorý:
· spravuje  príslušnú dokumentáciu,
· vykonáva rozbor a príčinu vzniku pracovných a školských úrazov - vedie evidenciu,
· kontroluje stav pracovísk a priestorov školy,
· metodicky usmerňuje,
· predkladá návrhy a harmonogramy na odstraňovanie nedostatkov v spolupráci s riaditeľkou školy a so zástupcom zamestnancov.
Vhodná mikroklíma je zabezpečená:
· pravidelným vetraním,
· výmenou vzduchu prievanom  bez prítomnosti detí počas zimných dní,
· zvlhčovačom vzduchu v triede a v spálni,
· využitím aromaterapie,  
· stropnými a stojanovými ventilátormi v letných mesiacoch,
· klimatizáciou spustenou bez prítomnosti detí, počas pobytu detí vonku.
Za bezpečnosť a ochranu zdravia dieťaťa zodpovedajú:
· len pedagogickí zamestnanci v čase od prevzatia dieťaťa od jeho zákonného zástupcu až do odovzdania zákonným zástupcom dieťaťa  alebo ním splnomocnenej osobe.

4.10 Ranný filter:
Službukonajúca učiteľka pred prebratím dieťaťa do materskej školy vykonáva tzv. „ranný filter“. Cieľom „ranného filtra“ je identifikovať deti, ktoré navonok prejavujú zreteľné príznaky, ktoré by mohli znamenať infekčné ochorenie dieťaťa s možnosťou ohrozenia ostatných detí v materskej škole. „Ranný filter“ nie je nástrojom vyvodzovania záverov o zdraví a chorobe dieťaťa. Pri vykonávaní „ranného filtra“ učiteľka materskej školy pohľadom skontroluje oči, uši, nos a viditeľné časti kože a vyzve dieťa aby zakašlalo.
Učiteľka môže odmietnuť prevzatie dieťaťa, ak zistí, že jeho zdravotný stav nie je vhodný na prijatie do materskej školy napr.:
· oči výrazne lesklé alebo červené, s hnisavým výtokom („karpinami“),
· z uší vyteká tekutina a je zaschnutá na ušnici,
· z nosa vyteká hustá zakalená tekutina, okolo nosa má červené, podráždené,
· na tvári alebo na končatinách zapálené, hnisajúce miesta a miesta aj s chrastami,
· intenzívny dusivý kašeľ alebo výrazný vlhký produktívny kašeľ.
 Učiteľka denne zisťuje:
· skutočnosť o zdravotnom stave dieťaťa,
· eviduje (rannom filtri) drobné poranenia /škrabance, modriny/ z domáceho prostredia alebo ktoré sa stali v kolektíve detí,
· zodpovedá za písomný -  ranný zdravotný filter.
 Keď pri rannom filtri zistí podozrenie na ochorenie:
· učiteľka požiada zákonného zástupcu dieťaťa o potvrdenie od lekára,
· zákonný zástupca prinesie potvrdenie o aktuálnom zdravotnom stave dieťaťa.
Keď sa u dieťaťa v materskej škole počas dňa prejavia príznaky ochorenia, učiteľka materskej školy informuje o tejto skutočnosti zákonného zástupcu a zabezpečí jeho izoláciu od ostatných detí a dozor ním povereným zamestnancom materskej školy, ktorý odovzdá dieťa zákonnému zástupcovi alebo ním splnomocnenej plnoletej osobe.

4.10.1 Podávanie liekov v materskej škole 
Pedagogickí zamestnanci, ani ostatní zamestnanci materskej školy nemajú oprávnenie podávať deťom žiadne lieky, kvapky, sirupy, výživové či vitamínové doplnky, ani za účelom doliečovania po chorobe. Nesprávne podanie lieku by mohlo ohroziť život dieťaťa. 
Keď má dieťa lekárom nariadené užívanie lieku, užíva ho pod dohľadom zákonného zástupcu. Keď ide o užívanie lieku na lekárom určenú dlhšiu dobu (napr.: probiotík, liekov proti zápche, výživových doplnkov..,), rodič si nastaví taký režim podávania, aby ich podával dieťaťu pred príchodom do materskej školy, alebo po odchode dieťaťa z materskej školy, prípadne po vzájomnej dohode škola môže umožniť, aby rodič mohol v priebehu dňa prísť dieťaťu liek podať. Vo veľmi odôvodnených prípadoch, pri liekoch zachraňujúcich život dieťaťa, napríklad v prípade anafylaxie/alergie, alebo febrilných kŕčoch môže škola, za splnených nižšie uvedených podmienok, vydať súhlas a v prípade ohrozenia života dieťaťu podať liek. Podmienky k podaniu lieku v prípade ohrozenia života dieťaťa: 
• zákonný zástupca dieťaťa je povinný o tejto skutočnosti informovať riaditeľku materskej 
školy ešte v čase prijímania dieťaťa do materskej školy, v čase podania žiadosti o prijatie dieťaťa. 
• skôr, ako materská škola prevezme na seba riziká spojené s podávaním liekov, či aplikovaním injekcií, alebo rektálnych čípkov na záchranu života dieťaťa, hľadajú sa spôsoby a možnosti, aby liek, injekciu, čípok na záchranu života aplikoval zákonný zástupca, napríklad úpravou dochádzky dieťaťa do materskej školy, alebo účasťou zákonného zástupcu na výchove a vzdelávaní počas podávania lieku a pod. 
• podávanie týchto liekov v materskej škole je umožnené na základe individuálnej dohody so zákonným zástupcom dieťaťa. 
• škola vyžaduje vyjadrenie a odporúčanie lekára pre deti a dorast, alebo lekára špecialistu.
• lekár v rámci indikovanej určitej liečby vystaví informáciu o vzniku zdravotného problému a jeho prejavoch, požiadavke podávať liek, čípok, spôsobe podávania lieku, čípku, časovom rozmedzí podávania lieku, o počte aplikácii, dôvode aplikácii.... 
• ak príde k vzájomnej dohode medzi školou a zákonnými zástupcami dieťaťa, podávanie takýchto liekov, injekcií, čípkov je možné na základe informovaných súhlasov zákonných zástupcov, učiteľov pracujúcich v triede, ktorú bude dieťa navštevovať, ale aj ostatných pedagogických zamestnancov školy, nakoľko môžu nastať situácie, kedy bude potrebné konať nastať situácie, kedy bude potrebné konať aj v prípade, že nebude prítomná žiadna z učiteliek danej triedy, alebo bude dieťa zaradené na určitý čas do inej triedy. 
• každom podanom lieku sa vykoná oficiálny záznam do osobného spisu dieťaťa. 
• vždy je však na rozhodnutí riaditeľa materskej školy, po dohode s pedagogickými zamestnancami školy, či na materskú školu, teda aj na svojich zamestnancov prevezme riziko spojené s podávaním liekov, injekcií a čípkov na záchranu života dieťaťa
ČLÁNOK 5
PODMIENKY ZAOBCHÁDZANIA S MAJETKOM MATERSKEJ ŠKOLY

Nakladania s majetkom, ktorý materská škola spravuje 
Zamestnanci zodpovedajú za inventár v rozsahu uvedenom v dohode o hmotnej zodpovednosti, ktorá je zo zamestnancom uzatvorená písomne. Ďalšie povinnosti a práva súvisiace s ochranou majetku si zamestnanci plnia v zmysle pracovnej náplne. Za majetok, ktorý materská škola spravuje sú spoluzodpovední zákonní zástupcovia dieťaťa, ktoré navštevujú materskú školu. Osobné veci si zamestnanci materskej školy odkladajú na uzamykateľné miesto. Prevádzkový zamestnanec je povinný po ukončení prevádzky skontrolovať a zamknúť všetky priestory v budove materskej školy a aktivizovať poplachový systém narušenia - alarm.
 Materská škola je zabezpečená:
· poplachovým systémom narušenia - alarmom,
· monitorovaná kamerovým systémom.
 Obsluhu poplachového systému narušenia zabezpečujú výhradne osoby poverené a v plnej miere zodpovedajú za bezpečné uzatvorenie budovy materskej školy. V budove materskej školy je bez sprievodu zamestnanca materskej školy zakázaný akýkoľvek pohyb cudzej osoby. Vetranie miestností sa uskutočňuje len v prítomnosti zamestnanca školy. Pri odchode z tried sú učiteľky povinné skontrolovať uzatvorenie okien a po ukončení prevádzky odložiť didaktickú techniku na určené miesto.  Vchody do MŠ sú zaistené zámkami. Vchod do priestorov kuchyne odomyká hlavná kuchárka, aj zamyká. Kľúče od vchodu do kuchyne a vchodu do MŠ má aj vedúca ŠJ. V priebehu prevádzky učiteľ dbá o uzamknutie dverí vonkajších (po 8:00 hod.) a kľúče odkladá mimo dosahu detí. V budove MŠ je bez sprievodu zamestnanca MŠ zakázaný pohyb cudzej osoby. Vetranie miestnosti na prízemí sa uskutočňuje len v prítomnosti zamestnanca MŠ. Po odchode z triedy (ukončenie prevádzky) je učiteľ povinný prekontrolovať uzatvorenie okien, uzamknutie dverí vo svojej triede. Jednotlivý zamestnanec zodpovedá za inventár v rozsahu uvedenom v zmluve o hmotnej zodpovednosti. Ďalšie práva a povinnosti súvisiace s ochranou majetku si zamestnanci plnia v zmysle popisu práce. Osobné veci si zamestnanci MŠ odkladajú na určené uzamykateľné miesto.


5.1 Prijímanie návštev 
Zákonný zástupca si termín stretnutia s riaditeľom alebo vedúcou školskej jedálne dohodne telefonicky vopred. Do budovy vstupuje hlavným vstupom. Zákonný zástupca nesmie vstupovať bez sprievodu len do priestorov šatní. Do ostatných priestorov je povolený vstup len so súhlasom riaditeľky, zástupkyne, resp. v sprievode zamestnanca a návšteva sa zapisuje do knihy návštev. Pokiaľ má návštevu zamestnanec, je povinný požiadať o súhlas riaditeľku školy dohodnúť s ňou podmienky, za ktorých sa návšteva môže realizovať. Každý zamestnanec, ktorý vpúšťa do budovy návštevu je povinný dohliadnuť na jej zapísanie do knihy návštev.

ČLÁNOK 6
CENTRÁLNY REGISTER

1.Centrálny register je zoznam osobných údajov o deťoch, ktoré sa zúčastňujú na výchovno-vzdelávacom procese v materskej škole, ako aj zoznam osobných údajov o zákonných zástupcoch týchto detí.
2.Centrálny register je informačným systémom verejnej správy, ktorého správcom a prevádzkovateľom je ministerstvo školstva.
3.V centrálnom registri sa vedú tieto osobné údaje:
a) ak ide o dieťa,
· meno a priezvisko,
· dátum, miesto, okres a štát narodenia,
· dátum a miesto úmrtia alebo údaj o vyhlásení za mŕtveho alebo zrušení vyhlásenia za mŕtveho,
· rodné číslo,
· pohlavie,
· národnosť,
· štátne občianstvo,
· spôsobilosť na právne úkony,
· adresa bydliska a druh pobytu,
· kontakt na účely komunikácie,
· adresa bydliska, z ktorého dochádza do školy,
· dátum prijatia, študijný odbor, výchovno-vzdelávací program a forma organizácie výchovy a vzdelávania v škole,
· počet vyučovacích hodín, ktoré neabsolvoval bez ospravedlnenia, a to za každý kalendárny mesiac školského roka, ak ide o deti plniace povinné predprimárne vzdelávanie

b) ak ide o zákonného zástupcu dieťaťa,
· osobné údaje
Ministerstvo školstva je oprávnené po zmene osobných údajov v centrálnom registri spracúvať podľa tohto zákona aj osobné údaje vedené v centrálnom registri aj pred touto zmenou.
Osobné údaje spracúvané v centrálnom registri sú rozhodujúce pre potreby materskej školy, zriaďovateľa.
Centrálny register je neverejný a ministerstvo školstva spracúva a poskytuje osobné údaje z centrálneho registra v rozsahu potrebnom na plnenie úloh podľa osobitných predpisov na účely zabezpečovania a kontroly financovania výchovy a vzdelávania v školách a školských zariadeniach, overovania dokladov o vzdelaní a dosiahnutom stupni vzdelania, overovania dokladov o vzdelaní a o získanom stupni vzdelania, štatistických spracovaní údajov vrátane medzinárodných porovnaní a na rozpočtové účely.
Údaje v registri detí môžu spracovávať poverení zamestnanci, ktorými sú triedni učitelia, riaditeľka materskej školy. 
Učitelia sú povinní pri práci s registrom detí dodržiavať všeobecne záväzné právne predpisy o ochrane osobných údajov.

ČLÁNOK 7
ŠTANDARDY DODRŽIAVANIA ZÁKAZU SEGREGÁCIE VO VÝCHOVE A VZDELÁVANÍ

Materská škola dôsledne uplatňuje zásady rovnakého zaobchádzania a rovnosti príležitostí vo výchove a vzdelávaní v súlade s:
· § 3, § 144 a § 153 ods. 1 zákona č. 245/2008 Z. z. o výchove a vzdelávaní (školský zákon),
· zákonom č. 365/2004 Z. z. o rovnakom zaobchádzaní a o ochrane pred diskrimináciou (antidiskriminačný zákon),
· Dohovorom o právach dieťaťa a ďalšími medzinárodnými záväzkami Slovenskej republiky v oblasti ľudských práv a inkluzívneho vzdelávania.
Každé dieťa má právo na kvalitné a inkluzívne vzdelávanie bez akejkoľvek formy diskriminácie, segregácie alebo sociálneho vylúčenia. Rozdielne zaobchádzanie na základe etnického alebo národnostného pôvodu, zdravotného znevýhodnenia, sociálneho statusu, jazyka, vierovyznania, pohlavia, rodu, svetového názoru alebo iných chránených dôvodov je neprípustné.
Segregáciou sa rozumie priestorové, organizačné alebo sociálne oddelenie detí, ktoré nie je pedagogicky a odborne odôvodnené, a ktoré vedie k ich znevýhodňovaniu alebo diskriminácii. Za segregáciu sa považuje aj vytváranie homogénnych skupín alebo tried bez riadneho odborného dôvodu.
Materská škola vypracuje a realizuje Plán uplatňovania Štandardov dodržiavania zákazu segregácie vo výchove a vzdelávaní a využíva metodickú príručku desegregácie vydanú MŠVVaM SR ako odborný rámec.
Všeobecná časť

Pri dodržiavaní zákazu segregácie vo výchove a vzdelávaní škola postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR.
Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach. Vychádzajú z ustanovení Dohovoru o právach dieťaťa:
Článok 2 ods. 1: Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov.
Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny.
Článok 3 ods. 1: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi.
Článok 29 ods. 1: Výchova a vzdelávanie dieťaťa má smerovať k:
a) rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere;
b) rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov;
c) rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram
d) príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu;
e) rozvíjaniu úcty k prírodnému prostrediu.
Štandardy dodržiavania zákazu segregácie sú rozpracovaním a realizáciou praktickej časti Metodickej príručky desegregácie vo výchove a vzdelávaní.
Štandardy v prepojení na metodickú príručku napomáhajú naplneniu princípu „zákazu všetkých foriem diskriminácie a obzvlášť segregácie“. Segregáciu vo výchove a vzdelávaní definuje školský zákon nasledovne: „konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je Slovenská republika viazaná pri uplatňovaní práv národnostných  menšín na výchovu a vzdelanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním a deti so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania.“
Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z., § 153 ods. 1):
· výkon práv a povinností žiakov a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy,
· prevádzka a vnútorný režim školy,
· podmienky na zaistenie bezpečnosti a ochrany zdravia detí a žiakov a ich ochrany pred sociálnopatologickými javmi, diskrimináciou alebo násilím,
· podmienky nakladania s majetkom, ktorý škola alebo školské zariadenie spravuje, ak tak rozhodne zriaďovateľ.
Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní.
Štandardy dodržiavania zákazu segregácie vo výchove a vzdelávaní
Štandardy postojov a hodnôt
Základným predpokladom pre úspešné zavedenie štandardov, ktoré zabezpečia proces prevencie, či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl do kontaktu s deťmi.
Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru.
Deskriptory sú popisy a vysvetlenia týkajúce sa konkrétneho žiadúceho správania všetkých aktérov vo vzdelávaní:
· Zaobchádzať so všetkými ľuďmi bez rozdielu s rešpektom.
· Vyjadrovať úctu všetkým bez rozdielu a vnímať rozmanitosť ako príležitosť a prínos pre školu pri príprave a realizovaní aktivít výchovno-vzdelávacieho procesu.
· Vyjadrovať druhým ľuďom uznanie ako rovnocenným ľudským bytostiam.
· Rešpektovať ľudí rôzneho vierovyznania.
· Rešpektovať ľudí, ktorí majú odlišné politické názory.
· Prejavovať záujem spoznať presvedčenia, hodnoty, tradície a pohľady druhých ľudí na svet.
· Dávať priestor druhým ľuďom na vyjadrenie sa.
· Preukázať prebratie zodpovednosti za svoje skutky.
· Ospravedlniť sa, pokiaľ niekomu ublížim.
· Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov.
Štandardy vyplývajúce z definície segregácie vo výchove a vzdelávaní:
· Škola pri uplatňovaní Štandardov dodržiavania zákazu segregácie má vypracovaný Plán uplatňovania Štandardov dodržiavania zákazu segregácie vo výchove a vzdelávaní a využíva Metodickú príručku desegregácie vo výchove a vzdelávaní vydanú Ministerstvom školstva, vedy, výskumu a športu SR .
 Štandardy priestorovej desegregácie:
· Do všetkých priestorov školy, určených pre deti, je umožnený rovný (nediskriminačný) prístup všetkým deťom. Škola nemá priestory a budovy vyhradené pre jednotlivé skupiny detí vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone.
· Škola v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno-vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom.
· Ak má škola v jednotlivých vekových kohortách zastúpenie detí rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie detí týchto skupín.
 Štandardy organizačnej desegregácie:
· Škola má nastavenú organizáciu školského vyučovania a denný program tak, aby nedochádzalo k vylučovaniu a neprípustnému oddeľovaniu niektorej skupiny detí.
· Všetky skupiny detí školy majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné plány školského vzdelávacieho programu. Úpravy je možné realizovať len u detí, ktorým to určuje individuálny vzdelávací program, individuálny plán alebo poskytnuté podporné opatrenia.
· Všetky skupiny detí majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému ročníku alebo stupňu vzdelávania.
· Škola je povinná využiť všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám detí aj v prípade krízových udalostí v škole. Po ukončení krízovej udalosti je škola povinná realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie.
Štandardy sociálnej desegregácie
· Škola využíva potrebné a dostupné inkluzívne podporné opatrenia na podporu sociálneho začlenenia detí a vytváranie pozitívnej podporujúcej sociálnej klímy v škole, ktorá prispieva k destigmatizácii a odstraňovaniu stereotypov a predsudkov.
· Škola organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci školy, medzi deťmi ako aj rodičmi.
· Škola prijíma, vzdeláva a vychováva všetky skupiny detí  podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone.
· V škole neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny detí na základe akéhokoľvek chráneného dôvodu uvedeného v antidiskriminačnom zákone.
· Škola umožňuje všetkým skupinám detí, aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje, alebo sú škole sprostredkované, a aktívne ich k tomu motivuje a podporuje.
· [bookmark: _heading=h.87vl6ib3j26u]Škola pri hodnotení detí nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona.
Rovnosť príležitostí a predchádzanie segregácii
Materská škola uplatňuje zásady rovnakého zaobchádzania, rovnosti príležitostí a začleňovania všetkých detí do výchovno-vzdelávacieho procesu v súlade s:
· § 3, § 144 a § 153 ods. 1 zákona č. 245/2008 Z. z. (školský zákon),
· zákonom č. 365/2004 Z. z. o rovnakom zaobchádzaní a ochrane pred diskrimináciou,
· Dohovorom o právach dieťaťa a inými medzinárodnými dokumentmi, ktorými je Slovenská republika viazaná.
Všetky deti v materskej škole majú rovnaké právo na láskyplné, podnetné a kvalitné vzdelávanie bez rozdielu. V žiadnom prípade nie je dovolené znevýhodňovať alebo oddelene zaobchádzať s deťmi na základe etnického alebo národnostného pôvodu, zdravotného znevýhodnenia, rodinného zázemia, jazyka, pohlavia, vierovyznania alebo iného dôvodu.
Segregáciou sa rozumie akékoľvek oddelenie skupiny detí, ktoré nie je odborné a opodstatnené a ktoré vedie k ich znevýhodňovaniu alebo vyčleňovaniu. To platí aj pre vytváranie skupín alebo tried bez pedagogického dôvodu, len na základe vonkajších znakov či iného rozdielu.
V záujme predchádzania segregácii MŠ postupuje podľa odporúčaných Štandardov MŠVVaM SR a zabezpečuje:
a) Rovný prístup k priestorom:
· všetky deti majú prístup do spoločných priestorov (napr. herne, jedáleň, šatne) bez vylučovania na základe ich pôvodu, jazyka alebo iných osobitostí.
b) Rovnaké podmienky vo výchove a vzdelávaní:
· program a aktivity MŠ sú prístupné pre všetky deti bez rozdielu,
· personál rozvíja deti na základe ich individuálnych potrieb, nie podľa stereotypov alebo predsudkov,
· úpravy vo vzdelávaní sa robia len na základe odporúčaní odborných pracovníkov.
c) Sociálne začlenenie:
· MŠ vedie deti k tolerancii, priateľstvu a rešpektu voči odlišnostiam,
· organizuje spoločné aktivity a neformálne učenie, ktoré spájajú deti z rôznych prostredí,
· podporuje pozitívnu a bezpečnú atmosféru, kde sa všetky deti cítia prijaté.
Pedagogickí a odborní zamestnanci sú povinní konať tak, aby vylúčili akékoľvek prejavy nerovnosti alebo separácie detí. Zároveň aktívne podporujú začleňovanie každého dieťaťa do kolektívu a vytvárajú podmienky na rešpektujúce spolužitie.
Akékoľvek podnety alebo obavy týkajúce sa nerovného zaobchádzania s deťmi budú materskou školou riešené citlivo, zodpovedne a v spolupráci so zriaďovateľom a zákonnými zástupcami.
 MŠ môže v spolupráci so zriaďovateľom vypracovať Plán uplatňovania štandardov prevencie segregácie a využívať metodickú príručku MŠVVaM SR ako praktický nástroj podpory inklúzie.


ČASŤ III.
ZÁVEREČNÉ USTANOVENIA 
Školský poriadok je záväzný dokument pre všetkých zamestnancov materskej školy, deti a zákonných zástupcov. 
Školský poriadok patrí medzi základné vnútorné predpisy, ktoré upravujú organizáciu práce v predškolskom zariadení. Pre zamestnancov je jednou zo základných právnych noriem, ktorá upresňuje systém organizácie práce v konkrétnom zariadení. Vzhľadom na to nedodržiavanie Školského poriadku zo strany zamestnancov školy môže byť považované za závažné porušenie pracovnej disciplíny so všetkými následkami s tým spojenými. 
Nedodržiavanie Školského poriadku zo strany rodičov detí môže mať za následok písomné upozornenie, ktoré pri opakovaní môže mať za následok vyradenie dieťaťa z dochádzky do materskej školy. 
Nedodržiavanie Školského poriadku ostatnými osobami , napr. lektori záujmových krúžkov môže mať za následok okamžité ukončenie spolupráce bez finančného nároku. 
V prípade, že zákonný zástupca nesúhlasí so školským poriadkom, nemôže jeho dieťa navštevovať Materskú školu Odbojárov 9, Banská Bystrica a rozhodnutím riaditeľky bude ukončená dochádzka dieťaťa do materskej školy. 
V prípade, ak sa ukáže, že je potrebné niektoré časti školského poriadku zmeniť, doplniť alebo vypustiť, bude sa to realizovať formou dodatkov k školskému poriadku, ktoré sa číslujú od 1. Dodatok je možné vypracovať kedykoľvek v priebehu roka. 









DEROGAČNÁ KLAUZULA
Vydaním školského poriadku sa ruší predchádzajúci školský poriadok revidovaný dňa ........................................................vrátane všetkých jeho dodatkov. 
Školský poriadok je platný dňom vydania: .............................................................................. 
Školský poriadok zverejní riaditeľka na verejne prístupnom mieste pre zamestnancov a rodičov materskej školy a preukázateľným spôsobom s ním oboznámi zamestnancov, informuje o jeho vydaní a obsahu zákonných zástupcov detí
PRÍLOHY
Príloha č. 1 - Schválenie prevádzkového času materskej školy zriaďovateľom 
Príloha č. 2 - Organizačné usporiadanie denných činností
Príloha č. 3 - Usmernenie k všeobecným pravidlám ospravedlňovania neprítomnosti dieťaťa plniaceho povinné predprimárne vzdelávanie v materskej škole
Príloha č. 4 - Všeobecne záväzné nariadenie Mesta Banská Bystrica o výške príspevku a spôsobe jeho platby na čiastočnú úhradu nákladov v školách a školských zariadeniach.
Príloha č. 5 - Vzorové podpisové hárky pre zamestnancov a zákonných zástupcov.
Príloha č. 6 - Plán uplatňovania štandardov dodržiavania zákazu segregácie

